‎(NETFLIX ขอเสนอ)
‎เลือกไพ่มาหกใบค่ะ นีน่า
‎ไพ่จักรพรรดินี
‎คุณมีความสามารถยอดเยี่ยมในการสื่อสาร
‎คุณมีเสน่ห์มาก
‎คุณมีความสามารถโดยธรรมชาติ
‎ที่จะจับใจผู้คน
‎ค่ะ มีคนบอกฉันแบบนั้นตลอด
‎นอกจากคนในครอบครัวคุณ
‎ใครที่คุณจะบอกว่าสนิทกับคุณที่สุด
‎อ๋อ พวกเพื่อนสาวของฉัน
‎พวกเขาเป็นเหมือนครอบครัวที่สอง
‎ไมร่าเป็นสัตวแพทย์ ‎เป็นเพื่อนสนิทที่สุดของที่สุดของฉัน
‎เธอเป็นคนเข้าใจยาก โลเลไม่กล้าตัดสินใจ ‎มันเหมือนเธอฝันกลางวันอยู่ตลอด
‎- แล้วก็มี… ‎- สายสัมพันธ์ที่แข็งแกร่งจริงๆ
‎มิเชลลี่
‎เธอจิตใจดี เธอผูกมิตรกับคนใหม่ๆ เสมอ
‎เราขัดแย้งกันบ้างบางครั้ง
‎แต่ฉันรู้ว่าฉันพึ่งเธอได้เสมอ
‎แล้วก็วีวี่ เธอเป็นพวกเนิร์ด
‎ใช้ชีวิตอยู่ในโลกของตัวเอง
‎ยากที่จะดึงเธอออกมาจากในนั้น
‎ดูเหมือนคุณจะมีชีวิตที่หรูหรามาก นีน่า
‎ชีวิตของอินฟลูเอนเซอร์ดิจิทัลน่ะ ‎คุณรู้ใช่ไหมคะ
‎ฉันมีผู้ติดตาม 327,000 คน
‎แต่เป้าหมายของฉันคือได้ผู้ติดตามครบล้านคนแรก
‎ใช่ แต่ในไพ่พระจันทร์น่ะ
‎อะไรๆ ที่สวยหรูดูดีไม่ได้ดีจริงเสมอไป นีน่า
‎เคสมือถือครับ
‎คุณชอบแฟนคุณไหมคะ
‎มาร์เกาน่ะเหรอ ชอบอยู่แล้วค่ะ ‎ให้ฉันเอารูปมาร์เกาให้คุณดูนะ คุณจะเห็นเอง
‎ดูเขาสิ
‎เป็นหนุ่มสุดฮอต เซเลเน่
‎สเปกฉันเลย
‎ฉันพูดถึงจำนวนผู้ติดตามอยู่น่ะ
‎สี่แสนสามหมื่นแปดพันคน
‎คุณจะได้ออกเดินทาง
‎คุณเก่งจริงๆ
‎ฉันจะไปแอสเพน มาร์เกาทำข้อตกลงไว้ ‎และเขาจะพาฉันไป
‎เอ้อ ฉันไม่รู้ว่าคุณจะไปไหน
‎แต่มันจะเป็นจุดเปลี่ยนในเส้นทางของคุณ นีน่า
‎จงเชื่อในโชคชะตาของคุณ
‎เชื่อมั่นในพลังของประสบการณ์ที่เปลี่ยนชีวิต
‎คุณมีทุกอย่างที่คุณต้องการ ‎เพื่อที่จะเฉิดฉาย นีน่า
‎ที่คุณต้องการก็แค่ความกล้า
‎ที่จะเป็นแบบที่คุณเป็นจริงๆ
‎แต่ระวังด้วยนะคะ นีน่า
‎ในภารกิจพิชิตทุกอย่างของคุณ
‎คุณอาจเสียสิ่งที่คุณรักจริงๆ ไป
‎(ไมร่า ‎วิดีโอ)
‎(@นีน่า เฟร์พันนี่ เธอต้องดูคลิปนี่)
‎หยุดก่อนได้ค่ะ ไม่เป็นไร
‎ช่วยถือนี่ทีได้ไหมคะ
‎ขอบคุณค่ะ
‎อย่ารอช้า ร้านเรามีทุกอย่างที่คุณต้องการ
‎นี่มันอะไรเนี่ย
‎มาร์เกา
‎ไอ้สารเลว
‎เวรเอ๊ย มาร์เกา คุณนอกใจฉัน!
‎- นั่นอะไรน่ะ ‎- น่าขายหน้าจริงๆ
‎ฉัน คนที่รักคุณที่สุด
‎ใจเย็นๆ ไปคุยกันตรงโน้นเถอะ
‎- อย่าแตะต้องฉัน เอามือออกไปเลย ‎- ใจเย็นๆ
‎ผมส่งข้อความหาคุณแล้ว ผมพยายามจะคุยกับคุณ
‎ให้ตายสิ มาร์เกา คุณทำแบบนี้กับฉันได้ยังไง
‎- มันกลายเป็นไวรัล โอเคนะ ทุกคนเห็นแล้ว ‎- ทุกคนเหรอ
‎แต่ฟังนะ นีน่า ผมอยากคุยกับคุณ ‎ผมอยากอธิบาย
‎คุณอยากอธิบายเหรอ ‎ฉันก็อยากฟังคำอธิบายของคุณนะ
‎- เอ้อ ผม… ‎- ไม่มีอะไรอธิบายได้หรอก มาร์โก อันโตนิโอ
‎แถมคุณยังไปมีอะไรกับ…
‎ผู้หญิงที่มีผู้ติดตาม 1,437 คน
‎หนึ่งพันสี่ร้อย
‎กับ 37 คน
‎คุณคงไม่เข้าใจหรอก รู้ไหม ‎เราไม่ได้คิดแบบเดียวกัน
‎- แล้วทริปนั่นล่ะ ‎- อ๋อ เราก็ไม่ไปไง
‎ผมหมายถึงผมจะไป แต่ไปกับ…
‎กับ…
‎ช่างมันเถอะ
‎ไม่อยากเชื่อเลย
‎บอกแล้วไง ที่รัก ร้านเซ็กซ์ช็อปน่ะดีที่สุด
‎เอาจริงดิ
‎คุณจะต้องปลื้มแน่ มีอะไรใหม่ๆ ตลอด
‎กางเกงในหลากรส แบบรสสตรอว์เบอร์รี ‎รสแอนแนตโท รสพริก
‎- แล้วก็… ‎- นั่นมันสุดยอดเลย
‎ตอนนี้เมื่อคุณเจอฉันแล้ว อย่าลืมแวะมาล่ะ
‎คุณจะต้องชอบแน่
‎- ไปละครับ สาวเซ็กซี่ ‎- บายค่ะ
‎ขอโทษนะทุกคน ฉันแค่ทำงาน ‎ที่ปรึกษาการขายนิดหน่อยน่ะ
‎- แค่เรื่องงาน ‎- โอเค มิเชลลี่ เรารู้
‎แต่เรื่องสำคัญตอนนี้คือการอยู่เคียงข้างนีน่า
‎- เราเข้าไปอย่างสงบปรองดองเถอะ ‎- ฉันไม่เคยเห็นเธอเป็นแบบนั้นจริงๆ
‎- เห็นที่เธอโพสต์หรือเปล่า ‎- โอ๊ย ไม่เอาน่า ฉันไม่มีเวลานะ
‎อีกอย่าง เธอก็รู้ว่านีน่าเป็นยัยจอมเวอร์
‎ว่าแต่เขาอิเหนาเป็นเอง
‎ดูสิ น่าหดหู่ชะมัด ดูนั่น
‎(สิบวิธีเป็นผู้ชนะในชีวิต)
‎โพสต์นี้ล่ะเป็นไง แล้วที่แย่ที่สุดนะ
‎นีน่ากลายเป็นมีมไปแล้ว
‎- มีมเหรอ ‎- มีม
‎- มีมเหรอ ‎- ใช่ มีม
‎ฉันไม่เข้าใจเลย
‎เธอเป็นสาวผู้ทุกข์ทน ‎แต่มีเวลาโพสต์และตัดต่ออะไรๆ เนี่ยนะ
‎ฟังนะ ฉันรักนีน่า แต่เธอเห่ยชะมัด
‎หลังจากที่เธอมาเป็นอินฟลูเอนเซอร์ ‎ทุกอย่างก็เริ่มลงเหว
‎ขอโทษนะคะ มันยังยากที่จะพูดถึงเรื่องนั้น
‎แต่งานนี้จะช่วยฉันได้มาก
‎เท่าไรคะ
‎ขอถามอะไรหน่อยได้ไหมคะ
‎ถ้าฉันไม่รับค่าจ้าง
‎ฉันจะพาคนไปด้วยสามคนได้ไหมคะ
‎เดี๋ยวฉันถือสายรอค่ะ
‎เธอต้องไม่เชื่อแน่ว่าเราจะไปใช้เวลากันที่ไหน ‎ในเทศกาลคาร์นิวัลปีนี้
‎ได้ค่ะ
‎งั้นก็โอเคค่ะ ขอบคุณ ไว้คุยกันนะคะ
‎- บอกมา ‎- อย่าปล่อยให้อยากแล้วจากไปสิ
‎สาวๆ
‎เราจะไปเทศกาลคาร์นิวัล
‎ในซัลวาดอร์กัน!
‎ฟรีทุกอย่าง วงดนตรีวีไอพี ครบเครื่องเลย
‎โอ๊ยตาย
‎ในที่สุดยัยคนอยากเป็นดาราไอจีคนนี้ ‎ก็จะมีประโยชน์กับเรา
‎หยุดนะ ก่อนนี้ฉันคุยโทรศัพท์ ‎อยู่กับตัวแทนประชาสัมพันธ์ของเฟรดดี้ นูเนส
‎- ตายแล้ว เฟรดดี้ นูเนส ‎- ใช่แล้ว เฟรดดี้ นูเนส
‎เขาเชิญฉันไปงานคาร์นิวัลที่นั่น ‎และพวกเธอก็จะไปกับฉัน
‎มันจะเป็นเทศกาลคาร์นิวัลที่ดีที่สุดในชีวิตเรา
‎ทุกคน ฉันตื่นเต้นมากนะ แต่ใครคือเฟรดดี้ นูเนส
‎- ฉันควรรู้เหรอว่าเขาเป็นใคร ‎- ไม่เอาน่า ให้ตายสิ
‎- ฉันจะไปรู้ได้ไง ‎- ให้เธอดู
‎- ทุกคนรู้ว่าเขาเป็นใคร ‎- นี่ ดูนะ
‎รู้สึกดีไหม เต้นย่อสิ
‎ฉันรู้จักเขาจริงแหละ หมายถึงเพลงนี้น่ะ
‎ฉันไม่เคยเห็นเขาเลย ‎ยังไงเขาก็ไม่ใช่สเปกฉันอยู่ดี
‎ไม่เอาน่า กล้าๆ พูดหน่อย ‎หนุ่มสุดร้อนแรงแบบเขาเนี่ยนะ
‎ถ้าฉันเห็นเขาในซัลวาดอร์ละก็ ‎ขอพระเจ้าเมตตา เพราะฉันจะไม่ปรานี
‎ทุกคน ฉันก็อยากไปกับพวกเธอนะ
‎แต่ไม่รู้สิ
‎มันเป็นงานคาร์นิวัล คนเยอะเกินไป
‎ฉันไม่ไหวหรอก
‎นี่ ไม่มีที่ไหนให้ความสำคัญกับจิตวิญญาณ ‎เท่าซัลวาดอร์แล้ว
‎คือฉันรู้ว่ามันเป็นงานคาร์นิวัล ‎แต่ฉันเคยทำให้เธอเจอปัญหาด้วยเหรอ
‎ไมร่าเพื่อนรัก
‎ฉันจะไม่ปล่อยมือเธอไม่ว่าจะเกิดอะไรขึ้น
‎ไม่ต้องห่วงนะ
‎เธอไว้ใจฉันได้
‎ฉันไม่รู้ว่าจะทำได้ไหม
‎เธอนึกภาพเราบนรถแห่ออกไหมล่ะ
‎โอ ยอดเลยที่คุณมาที่นี่
‎ขอต้อนรับสู่ซัลวาดอร์
‎หัวใจของบราซิล
‎ของบราซิล!
‎มาเถอะ คุณจะได้รู้จัก…
‎ฉันไม่ร้องหรอก
‎เมืองแห่งแสงสีและความสนุก
‎วิ่งตามรถแห่
‎นี่อะไร ลาลาแลนด์เหรอ
‎คุณจะได้เห็นว่าคนบาเอียเปี่ยมไปด้วยพลังงาน
‎พวกเขามีพระเจ้าอยู่ในใจ ‎และมีมารเกาะบนสะโพก
‎(สนามบินซัลวาดอร์ บาเอีย)
‎โอเค นี่ สวัสดีครับ คุณผู้หญิง
‎ผมซัลวาดอร์ ‎จะเป็นผู้ประสานงานการท่องเที่ยวให้คุณ
‎โห คุณชื่อเดียวกับเมืองนี้เลย
‎รับศีลจุ่มและแจ้งเกิดด้วยชื่อเมืองของผม
‎ฟังนะครับ ผมเกิดในบาเอีย ในซัลวาดอร์ ‎และผมก็ภูมิใจกับเรื่องนั้นมาก
‎ขอพระพรพระเยซูเจ้า ‎และนักบุญดุลซีผู้คุ้มครองคนจน
‎- อาเมน ‎- ขอพระพรคุ้มครอง
‎ถ้าอยากได้อะไร บอกผมได้เลยนะครับ
‎ปีนี้จะลำบากหน่อย เพราะผมต้องทำงานคาร์นิวัล
‎เข้าใจที่ผมพูดใช่ไหม ‎แต่มันโอเค ไม่มีทางเป็นอื่นไปได้
‎ผมใจเย็น ผมโอเค พวก รู้ไหมว่าทำไม
‎เพราะผมอยู่ตรงนี้เสมอทั้งกายและใจ
‎เข้าใจไหมครับ
‎เอ้อ คำพูดคุณน่ะฟังไม่เข้าใจเท่าไร ‎แต่ภาษากายคุณยอดเลย เจ๋ง
‎ไม่เห็นเหมือนที่เขาว่ากันว่าคนบาเอียน่ะเฉื่อย
‎ว่าไงนะครับ ใครบอก
‎คนบาเอียวิ่งข้ามทางแยกทุกทาง ‎เร็วเต็มพิกัดเลยครับ
‎พวกเขาเป็นพี่น้องกัน ‎พวกเขามีศรัทธาในโอชาลา
‎พวกคุณสาวๆ ต่างหากที่เฉื่อย ‎คุณมางานคาร์นิวัลสาย
‎มันเริ่มไปแล้วเมื่อวาน คุณรู้ใช่ไหม
‎- ไม่จริงน่า ‎- ฉันน่าจะวางแผนให้เร็วกว่านี้ได้
‎- งั้นเราไปกันเลยไหมครับ ‎- ได้สิคะ ไปกันเถอะ
‎ผมจะเอาของคุณไปให้ โอเคนะ
‎ขอบคุณค่ะ
‎ไม่จริงน่า
‎ลูอาน่าอยู่ที่นี่
‎ก็แน่ละครับ ‎เธอเป็นหนึ่งในอินฟลูเอนเซอร์ที่ได้รับเชิญ
‎ทุกคน ผู้หญิงคนนี้น่ะเหลือเชื่อเลย
‎เธอรู้ว่ามีอะไรเกิดขึ้นบ้าง
‎เธอไร้ที่ติ ใส่ใจเรื่องจิตวิญญาณ ‎ฉลาด รอบรู้เรื่องการเมือง
‎เป็นเฟมินิสต์ เป็นวีแกน ฟิตเปรี๊ยะ
‎และเธอก็มีผู้ติดตามสิบล้านคน
‎สาวๆ รถมาแล้วครับ
‎ได้เลย อย่างเป๊ะเลย
‎- ในที่สุดก็ถึงตาเรา ‎- ดูรถนี่สิ
‎- ทำไมเขาไม่รอเรา ‎- พร้อมหรือยังครับ สาวๆ
‎มันจะสนุกน่า ทุกคน
‎รถตู้ใหญ่โตโอ่โถงนี่จะพาเราไปที่รีสอร์ต
‎มันต้องดีแน่ เดี๋ยวเธอก็เห็นเอง ‎นำทางไปเลย มิเชลลี่
‎ไงครับ โรซ่า
‎ทีมวิโตเรียแพ้อีกเกมแล้ว
‎ตอนนี้ผมต้องจัดการกับพวกคู่แข่ง
‎จะว่าไปแล้ว ห้องพักที่จองไว้ให้นีน่าเป็นไงครับ
‎เรียบร้อยดี ห้องพร้อมแล้วค่ะ
‎ยอด
‎ไง สาวๆ ครับ นี่ซามีร์ ‎เขาเป็นคนดูแลแขกของเรา
‎สวัสดีค่ะ ซามีร์ เป็นไงบ้างคะ
‎ฉันชื่อวิวี่ค่ะ วิเวียน
‎อุ๊ย หวัดดี
‎เขาจะเป็นไกด์ให้คุณในซัลวาดอร์
‎นั่นอะไรน่ะ
‎พวกคุณไว้ใจเขาได้ เขาเป็นคนดี
‎ซัลวาดอร์ นี่คุณจะทิ้งเราแล้วเหรอ
‎ไม่ทิ้งอยู่แล้วครับ ผมจะอยู่แถวนี้แหละ
‎โรซ่า บอกหมายเลขห้อง ‎ของลูอาน่า ดิเซร์ทันโซ่ให้ฉันได้ไหมคะ
‎- ลูอาน่าเหรอ ‎- ไม่ครับ ลูอาน่าอยู่อีกโรงแรม
‎เธออยู่ที่รีสอร์ตข้างๆ ‎พวกอินฟลูเอนเซอร์ทุกคนพักอยู่ที่นั่น
‎เอ้อ เธอก็เป็นอินฟลูเอนเซอร์ไม่ใช่เหรอ
‎- ต้องมีอะไรผิดพลาดแน่ๆ ‎- ไม่ยุติธรรมเลย
‎สาวๆ ครับ
‎รีสอร์ตนั่นสำหรับอินฟลูเอนเซอร์ ‎ที่มีผู้ติดตามหนึ่งล้านคนขึ้นไป
‎งั้นก็แค่นั้นแหละ ช่างมันเถอะ
‎ยังไงเสีย เมื่อมีสายรัดข้อมือนี่
‎ทุกอย่างที่พวกคุณทำในโรงแรมนี้
‎เฟรดดี้ นูเนสจะเป็นคนจ่ายให้หมด โอเคนะครับ
‎แล้วสายสีแดงล่ะคะ
‎ไว้สำหรับรีสอร์ตข้างๆ น่ะ
‎ถ้าอยากได้อะไรก็โทรหาผมเลยนะครับ
‎อะไรก็ได้
‎- ไปกันเถอะ แซม ‎- อืม
‎- บายครับ สาวๆ ‎- บาย
‎- บาย โรซ่า ‎- บาย ขอบคุณค่ะ
‎บายค่ะ เจอกันรอบๆ บาเอีย
‎- ฉันจองเตียงใหญ่นะ ‎- โอ๊ย เข้าไปสิ
‎ใช่แล้ว มันไม่…
‎พรรคพวก ส่วนที่ดีที่สุดของห้องนี้คือวิว
‎แต่ดูสิ เรามีถุงของขวัญจากเฟรดดี้
‎ดูนั่นสิ มาดูกันว่านี่อะไร
‎นั่นก็ฮอตดีนี่
‎เขาฮอตจริงๆ มิเชลลี่
‎และเครื่องรางนี่จะช่วย ‎ให้ฉันได้ผู้ติดตามหนึ่งล้านคนแรก
‎- ก็จริง ‎- ทุกคน พวกเธอต้องมาดูนี่!
‎- ให้ตายสิ ‎- ขนาดฉันยังตื่นเต้นเลย
‎- ไปเปลี่ยนชุดแล้วลงไปข้างล่างนั่นกัน ‎- นั่นไม่ใช่สระว่ายน้ำของโรงแรมเรา
‎นั่นโรงแรมของลูอาน่า ‎เห็นจุดสีทองข้างบนนั้นไหม
‎นั่นไม่ใช่รางวัลออสการ์ ‎นั่นเธอละ ลูอาน่า ดิเซร์ทันโซ่
‎ลูอาน่าโพสต์แล้ว
‎เป็นมืออาชีพจัง ‎ไม่แปลกเลยที่เธอมีผู้ติดตามสิบล้าน
‎งั้นไปเปลี่ยนชุด ‎แล้วไปดูสระว่ายน้ำโรงแรมเรากัน
‎อะไรล่ะ เธออาจถ่ายรูปเจ๋งๆ ได้ก็ได้นี่
‎อยากพนันกันไหม
‎ขอบคุณพระเจ้าที่เราไม่ลงเงินพนัน
‎ยิงเลย
‎ผมฉัน! ไปให้พ้นเลย พวกมารเปี๊ยก!
‎พอใจหรือยัง ไมร่า
‎ทีนี้ก็ไปอีกฝั่ง แบบนั้นเลย ฟังนะ แบบนั้นแหละ
‎มิเชลลี่ เธอเอาลิปสติกสีแดงมาด้วยใช่ไหม
‎หือ
‎ดูสายรัดข้อมือสีแดงของเราสิ
‎นี่มันวิเศษไปเลย
‎โห
‎ไง ว่าไงคะ
‎ได้เวลาไปสระแล้ว
‎สาวๆ ขอต้อนรับสู่แดนสวรรค์
‎ไงคะ เป็นไงบ้าง
‎หวัดดีค่ะ เป็นไงคะสุดหล่อ ขอบคุณค่ะ
‎ขอบคุณ
‎ดีทอกซ์น่ะ พวก
‎- เธอมันเห่ยชะมัด ไมร่า ‎- ไม่เอาน่า มิเชลลี่
‎- ชนแก้วกัน ‎- ชนแก้ว
‎แต่จริงๆ นะ ฉันควรไปอยู่ทางโน้น
‎- เฟรดดี้เซ็กซี่มาก ‎- แม่เหล็กดูดสาว
‎เขาไม่ใช่สเปกฉันสักเท่าไร
‎ไม่ต้องรีบร้อน วันนี้เรามีเมนูให้เลือกเต็มรูปแบบ
‎สร้างความชิดเชื้อกับพื้น ‎สร้างความชิดเชื้อกับบั้นท้าย
‎รู้สึกดีไหม เต้นย่อสิ
‎สร้างความชิดเชื้อกับพื้น ‎สร้างความชิดเชื้อกับบั้นท้าย
‎เต้นย่อ สนุกกับมัน
‎เอาเลย
‎สร้างความชิดเชื้อกับพื้น ‎สร้างความชิดเชื้อกับบั้นท้าย
‎- มาถ่ายเซลฟี่กัน ‎- ได้สิ
‎อีกรูปนะ
‎ทุกคน นั่นลูอาน่า
‎ให้ตายสิ เธอหมกมุ่นกับลูอาน่า
‎ลูอาน่าคะ ลูอาน่า
‎ขอโทษนะคะ ทุกคน
‎สวัสดีค่ะ
‎- คุณสวยมากเลย ‎- ขอบคุณค่ะ
‎ตาคุณสีเขียวจัดจริงๆ เลย ‎ฉันประหม่าจัง ขอโทษนะคะ
‎หายใจลึกๆ
‎- คุณยังไม่รู้จักฉัน แต่ฉันนีน่าค่ะ ‎- ยินดีที่ได้รู้จักค่ะ
‎ฉันสั่นไปหมดเลย
‎ฉันเป็นแฟนตัวยงของผลงานคุณ แฟนตัวยงเลยค่ะ ‎ฉันก็เป็นอินฟลูเอนเซอร์เหมือนกัน
‎- และฉันก็เห็นตลอด… ‎- เดี๋ยวนะ
‎ฉันจำคุณได้
‎- จริงเหรอคะ ‎- ฉันเคยเห็นมีมอยู่หนหนึ่ง
‎- คุณคือสาวเขางอกครอสฟิตนั่น ‎- อ๋อ ใช่สิ
‎ทุกคน
‎ขอแค่ได้พื้นที่สื่อก็ไม่มีคำว่าเสียหายหรอก ‎จริงไหม มีร์น่า
‎ค่ะ และชื่อนีน่าน่ะค่ะ ฉันชื่อนีน่า
‎ไปกันเลยไหม ขอตัวก่อนนะ
‎ชีวิตนี่ตลกดีนะคะ
‎ตอนนี้เราอยู่ที่นี่ ‎ในกลุ่มอินฟลูเอนเซอร์กลุ่มเดียวกัน
‎ใช่ ฉันไม่เคยคิดว่า ‎จะได้อยู่กลุ่มเดียวกับมีม ฉันปลื้มนะ
‎เอาละ ดีใจที่ได้พบคุณนะคะ วีร์น่า
‎ยินดีค่ะ ขอบคุณนะคะ
‎เราถ่ายสตอรี่ไว้ได้ไหม
‎- ได้สิ ‎- ไชโย
‎ไชโย
‎- คุณพกโทรศัพท์มาหรือเปล่า ‎- อ๋อ แน่นอนค่ะ
‎- ฉันบื้อจัง ‎- ไม่เป็นไรค่ะ
‎- ฉันสั่นไปหมดเลย ฉัน… ‎- ไม่เป็นไร
‎- นี่ ให้ฉันถ่ายเถอะ แสงมุมนี้ดีกว่า ‎- คุณจะถ่ายเหรอคะ
‎ฉันถ่ายเอง
‎สวัสดีค่ะ ทุกคน ฉันอยู่ที่นี่กับ…
‎- นีน่า ‎- ใช่แล้ว
‎เราอยู่ที่นี่ด้วยกัน
‎กำลังสนุกกับงานคาร์นิวัลแสนวิเศษ ‎ในซัลวาดอร์กับเฟรดดี้ นูเนส
‎จุ๊บๆ
‎สุดยอดเลย
‎- คุณวิเศษมาก ‎- ขอบคุณค่ะ
‎คุณทำได้เป๊ะปังเลย ขอบคุณมากนะคะ
‎- ขอให้ประสบความสำเร็จค่ะ ‎- ขอบคุณ
‎ขอพระเจ้าทรงนำทางคุณ ขอพระเจ้าอวยพรค่ะ
‎- คุณรอบรู้สุดๆ เลย ‎- ขอบคุณค่ะ ขอให้โชคดี ทีน่า
‎- ไปนะ ‎- ชื่อนีน่าค่ะ
‎- โอเค ‎- ฉันจะแท็กคุณนะคะ คุณจะได้รีโพสต์ได้
‎- ได้สิ ขอบคุณ ‎- สวยจัง ฉันชอบชุดคุณ มันเจิดจรัส
‎คุณเป๊ะปังตลอด
‎คุณเป๊ะปังตลอดงั้นเหรอ
‎- นีน่า ว่าไง เป็นยังไงบ้าง ‎- บอกเรามา
‎- ใจเย็นๆ น่า พวก ‎- ลูอาน่าเจ๋ง แต่ออกจะทำตัวห่างเหิน
‎เธอเป็นนังตัวแสบไหม
‎- เธอทำอะไร ‎- เราถ่ายสตอรี่ไว้
‎- ในโทรศัพท์ฉัน ‎- งั้นมันก็ไม่มีประโยชน์
‎ถ้าเธอมากดไลก์มันล่ะ
‎- ใช่ไหม ‎- ว้าว
‎- ถ้าเธอมาคอมเมนต์ล่ะ ‎- นั่นจะยอดไปเลย
‎- ถ้าเธอรีโพสต์มันล่ะ ‎- ถ้าเธอตื่นขึ้นมาล่ะ เพื่อนสาว
‎มาดื่มฉลองกันเถอะ
‎ชนแก้วกันก่อนฉันจะไปแลกลิ้นกับดีเจ
‎รู้สึกดีไหม สนุกกับมันสิ
‎สวัสดีครับ คุณผู้หญิง ช่วยมากับผมได้ไหมครับ
‎อย่ามากวนฉัน
‎ขอโทษนะคะ ขอโทษด้วย ‎ฉันพูดภาษาโปรตุเกสไม่ได้
‎คุณพูดได้สิครับ ‎แต่ผมอธิบายเป็นภาษาอังกฤษได้นะ
‎ทุกคน เขาพูดสเปนได้ เขาพูดมันทุกภาษาเลย
‎ใจเย็นๆ
‎เอ้อ คุณ "ออฟเฟนเดอซ์" ฉัน ‎ด้วยการ "ปาร์เล" แบบนั้นกับ "มัว"
‎ใช่แล้ว
‎ทีนี้ก็เป็นภาษาฝรั่งเศสแล้ว ‎คุณพยายามจะทำอะไรอยู่เนี่ย
‎สายรัดข้อมือของคุณ ‎ไม่ได้ให้สิทธิ์คุณเข้ามาที่รีสอร์ตนี้
‎เพราะงั้นไปกันเถอะครับ
‎- คุณพยายามจะพูดอะไรอยู่ ‎- ใจเย็น มิเชลลี่
‎คุณจะบอกว่าเราเป็นคนโกหกเหรอ
‎คุณคะ คนจากโรงแรม…
‎จับฉันไว้ที จะบอกให้นะว่า…
‎ใจเย็นๆ
‎- ใช่ เธอดุมาก โอเคนะ ‎- ปล่อยฉัน
‎คุณจะพาเราไปที่ทางออกอย่างเรียบร้อย
‎มิเชลลี่
‎กลับออกไปอย่างมีคลาสกันเถอะ ‎ทำเป็นว่าเรามีคนพาออกไป
‎- เราก็แค่ต้องไปเอาของของเรา ด่วนๆ ‎- แน่นอน ขอบคุณครับ
‎ไม่ พวกเธอไม่รู้หรอกว่า ‎ชุดงานคาร์นิวัลของลูอาน่าคืนนี้สุดยอดแค่ไหน
‎เธอจะต้องตะลึงงัน มันร้อนแรงสุดๆ!
‎ซามีร์ใช่ไหม
‎ไงครับ
‎ไง
‎- ไงครับ วีวี่ ‎- หวัดดีค่ะ
‎ซามีร์ คุณรู้จักใครที่ทำชุดงานคาร์นิวัล ‎ให้ฉันเป็นพิเศษได้บ้างไหม
‎ก็มีคุณแม่ เธอเป็นศิลปิน ‎ชุดของคุณจะดูยอดมาก
‎ฉันจะคุยกับแม่คุณได้ยังไง
‎- วีวี่ เธอจะได้เจอแม่เขาแหละ ‎- ไม่ครับ เธอไม่ใช่แม่ผม
‎เราแค่เรียกเธอแบบนั้น ‎ผมจะคุยกับเธอตอนนี้เลย
‎คุณแม่
‎คุณแม่เหรอคะ
‎- ฉันอยากให้ทำชุด… ‎- รู้แล้ว
‎ให้ตายสิ เธออัธยาศัยดีจังเนอะ
‎- ค่าจ้าง 350 เรอัล ‎- เงินไม่ได้งอกบนต้นไม้นะ ที่รัก
‎- ไม่เป็นไร ‎- ฉันจะหาทางเอง
‎- สามร้อยเรอัลล่ะเป็นไง ‎- สามร้อยแปดสิบเรอัล
‎- สามร้อยเจ็ดสิบเรอัล ‎- สามร้อยห้าสิบ จะเอาหรือไม่เอา
‎ตกลงค่ะ
‎- บ้าไปแล้วเหรอ ‎- เธอนี่ไม่รู้อะไรเลย นีน่า
‎นี่ คุณแม่คะ
‎เอาเป็นว่าเรามาแลกเปลี่ยนกันเป็นไง
‎ไงคะ ทุกคน
‎วันนี้ฉันมีเคล็ดลับที่น่าทึ่งมาฝาก
‎สำหรับพวกคุณที่มางานคาร์นิวัลในซัลวาดอร์
‎คุณแม่ค่ะ!
‎- นั่นน่ะเหรอการแลกเปลี่ยน ‎- ไม่ค่ะ การแลกเปลี่ยนคือสิ่งที่จะมาถึงตอนนี้
‎ฉันจะใส่ข้อมูลติดต่อเธอไว้ให้
‎ถ้าคุณอยากดูสวยสุดๆ ‎ในงานคาร์นิวัลนี้ ก็โทรหาเธอค่ะ
‎คุณแม่
‎- พูดอะไรหน่อยสิคะ คุณแม่ ‎- เอาเลยค่ะ คุณแม่
‎- คุณแม่! ‎- นี่มันอะไรกันเนี่ย
‎ดูคนทั้งหมดนี่ที่จะติดตามฉันสิ
‎ดูคนทั้งหมดนี่ที่ฉันจะนอนด้วยสิ
‎- ซึ่งก็ดูเหมือนกันไปหมดเลย ‎- ดูคนทั้งหมดนี่สิ จบข่าว
‎คืนนี้ฉันอยากเจิดจรัส
‎ดึงดูดด้วยเสน่ห์
‎- เงินทั้งหมดที่เธอจ่ายไปมันไร้ประโยชน์ ‎- อิจฉาละสิ
‎หุบปากน่า นีน่า เธอดูสวยจะตาย
‎- ฉันรู้ ‎- ลูอาน่าควรระวังเอาไว้
‎พูดถึงลูอาน่า เธออยู่ไหนน่ะ
‎- สาว ๆ เฟรดดี้ นูเนสมาแล้ว ‎- ไปดูรถแห่ของเขากันเถอะ
‎ทางนั้น
‎รู้สึกดีไหม เต้นย่อสิ
‎ไม่อยากเชื่อเลยว่าเรามาอยู่ที่นี่ หยิกฉันทีๆ
‎ความฝันของฉันคือ ‎สักวันจะได้โดดขึ้นรถแห่นั่นกับพวกเธอ
‎ทุกคนดูสิ นั่นเฟรดดี้สุดหล่อล่ำ
‎รู้สึกดีไหม เต้นย่อสิ รู้สึกดีไหม สนุกกับมันสิ
‎สร้างความชิดเชื้อกับพื้น ‎สร้างความชิดเชื้อ…
‎ผมอยากเห็นทุกคนเต้น
‎สาวคนนี้ฉลาดเป็นบ้า
‎ได้สายดำ เล่นด้วยยาก ‎สร้างกระแสฮือฮาในสังคม
‎เธอได้รับความนิยมในไอจี ‎มีไลก์กว่าพันไลก์
‎เธอโพสต์รูปส่ายสะโพกโยกย้าย ‎ขออย่าได้หยุดเลย
‎และนี่
‎รู้สึกดีไหม สนุกกับมันสิ
‎สร้างความชิดเชื้อกับพื้น ‎สร้างความชิดเชื้อกับบั้นท้าย
‎รู้สึกดีไหม เต้นย่อสิ รู้สึกดีไหม สนุกกับมันสิ
‎สร้างความชิดเชื้อกับพื้น
‎เต้นย่อสิ เอาเลย
‎เต้นย่อ
‎เฟรดดี้ สุดยอดเลย
‎มาเต้นกันเถอะ
‎- ทุกคน นั่นลูอาน่า ‎- ว่าไงนะ
‎รู้สึกดีไหม สนุกกับมันสิ
‎สร้างความชิดเชื้อกับพื้น
‎ฉันบอกเธอแล้วว่าคุณแม่ควรจะใช้เลื่อม
‎- มิเชลลี่ นั่นมันเหลวไหลน่า ‎- มิเชลลี่! นี่พวก เธอสวยออก
‎ลูอาน่านำฉันไปหลายปีแสง
‎มีแสงเจิดจรัสบาดตาอยู่ข้างหน้านั่น
‎เธอสวยเกินไป
‎ฉันไม่มีวันไปถึงจุดนั้นแน่ ‎ฉันไม่มีเสื้อผ้าแบบนั้นด้วยซ้ำ
‎- อยากเข้าไปข้างในไหม เพื่อน ‎- อยากสิ เข้าข้างในกันเถอะ
‎นี่ ไม่มีทางซะละย่ะ เพื่อนรัก ‎อะไรๆ มันร้อนแรงออกข้างนอกนี่
‎โอ๊ะ ขอโทษครับ
‎คุณล่ะครับ เป็นยังไงบ้าง
‎สาวๆ ตามหนุ่มๆ พวกนั้นไปกันเถอะ
‎- ข้างในดีกว่าตั้งเยอะ ‎- ดีกว่าเยอะเลย
‎- ไปกันเถอะ เพื่อนสาว ‎- เธอมันหน้าไม่อาย นี่ มิเชลลี่
‎ขออีกแก้วค่ะ
‎- ไมร่า ไม่ดื่มเหรอ ‎- ไม่ แอลกอฮอล์ไม่ดีต่อจิตวิญญาณของเรา
‎ใช่ แต่เธอยังไม่ใช่วิญญาณสักหน่อย ‎ดื่มเจ้าพวกนี้กับเราสักช็อตสิ
‎- โทษที ‎- ของฉันเนี่ยนะ
‎- ขอบใจ ‎- อีกเหรอ
‎ขอบใจ
‎มีแค่ช็อตเดียวนะ
‎- พอแล้ว ‎- พอใจหรือยัง
‎- เราไม่พอใจ แต่เธออาจจะพอใจ ‎- แอลกอฮอล์ไม่มีผลกับฉัน
‎- แหงละ ‎- ไงครับ สาวๆ
‎ไงคะ
‎พวกคุณรู้จักจิส ดิโอลิเวร่าไหม
‎เธอจะช่วยให้พวกคุณได้เข้าไปในพื้นที่วีไอพี
‎ขอบคุณค่ะ คุณสุดยอดเลย
‎สาวๆ มันยังเร็วไป ‎พวกเธอล่วงหน้าไปก่อนได้เลย
‎เธอก็รู้ว่าผู้หญิงอยู่ด้วยกันกลุ่มใหญ่เกินไป ‎ทำให้ผู้ชายกลัวกันหมด
‎- ก็ได้ ไปนะ ‎- จุ๊บๆ
‎- วีวี่ รู้ไหมว่าห้องน้ำอยู่ไหน ‎- ฉันว่า… อ๋อ นั่นไง
‎- ขอบใจ ‎- ฉันจะไปกับจิส โอเคนะ
‎- โอเค ‎- เดี๋ยวค่อยมาเจอเธอทีหลัง
‎- โอเค ‎- ไปกันหรือยังคะ ซัลวาดอร์
‎คืนนี้ผมไปด้วยไม่ได้ ผมยุ่งอยู่
‎- แต่เราจะได้เจอกันอีก โอเคนะครับ ‎- โอเคค่ะ
‎- ไปกันเลยไหม ‎- ฉันชอบ…
‎ว่าไงคะ ซัล อยากดื่มอะไรไหม
‎- ผมดื่มไม่ได้ ทำงานอยู่ ‎- ช่างมันสิ ดื่มเถอะ
‎ทุกคนคะ ฉันอยู่ในพื้นที่วีไอพี ‎ที่มีแต่คนสุดยอดเต็มไปหมด
‎กับเพื่อนผู้จัดงานปาร์ตี้ที่แสนดีของฉัน
‎ดูสิคะ เธอสวยจังในชุดนางเงือก ‎เจ๋งไปเลย เพื่อนสาว
‎ขอโทษนะครับ ‎ผมรู้จักคุณจากที่ไหนสักแห่งหรือเปล่า
‎นี่เธอไง พวก ฉันบอกแล้วว่าเป็นเธอ
‎เธอเป็นคนดัง เห็นหน้าเธออยู่ทุกหนทุกแห่งเลย
‎- โอ๊ย ไม่ถึงขนาดนั้นหรอกค่ะ ‎- คุณทำอะไรครับ
‎ฉันได้ลงสื่อสิ่งพิมพ์บางฉบับค่ะ มี…
‎ไม่ใช่สิ คุณคือสาวเขางอกครอสฟิตนั่น!
‎- ถ่ายรูปกับเราหน่อย ‎- ไม่ใช่ฉันนะ
‎- ทำหน้าให้เหมือนมีมนั่นสิ ‎- มีมเหรอ
‎- ฉันไม่รู้ว่ามีมอะไร… ‎- มีอะไรกันน่ะ
‎มีอะไรน่าขำนัก ฉันก็อยากหัวเราะด้วย
‎ขอบคุณค่ะ เฟรดดี้
‎ไม่เป็นไรครับ พวกเขาแกล้งคุณทำไมน่ะ
‎เรื่องแฟนเก่าฉันน่ะค่ะ ไม่มีอะไรหรอก
‎- ฉันนีน่าค่ะ ยินดีที่ได้เจอคุณ ‎- ยินดีที่ได้เจอครับ
‎เอ้อ ถ้าเขาเป็นแฟนเก่าก็ลืมเขาเถอะ ‎แล้วไปสนใจแฟนคนต่อไป
‎เฟรดดี้!
‎นี่พวก คุณเป็นส่วนหนึ่งของดนตรีประกอบชีวิตฉัน
‎คุณหน้าเหมือนแฟนเก่าฉันเป๊ะ ‎เหมือนโคลนมาเลย
‎ฉันไม่รู้ว่าคุณดูเหมือนเขาหรือว่าเขาดูเหมือนคุณ
‎คุณหน้าเหมือนกัน หุ่นสุดฮอตเหมือนกัน ‎ไม่รู้สิ มันบ้าชะมัด
‎จูบฉันสิ ฉันจะได้คิดออกว่าจะรักหรือเกลียดคุณดี
‎ขอโทษนะ ที่รัก ขอโทษที
‎- แต่เรายังไม่จบเรื่องกันเลยนะ ‎- เราก็เหมือนกัน
‎เขาให้สัมภาษณ์ฉันอยู่
‎- ไปทางโน้นกันเถอะ ขอตัวนะคะ ‎- ไปกันเถอะ
‎ไว้คุยกันทีหลังนะ เฟรดดี้!
‎ว่าไง คนสวย อยู่คนเดียวเหรอครับ
‎เพื่อไม่ให้เราเสียเวลา ‎ฉันขอถามอะไรคุณสองสามข้อนะ
‎- ตอบให้ถูก แล้วฉันจะจูบคุณ ‎- ตกลง
‎ลูกบอลที่ใช้ในการแข่งควิดดิชชื่ออะไรบ้าง ‎ในแฮร์รี่ พอตเตอร์น่ะ
‎- ใครนะ ‎- ควัฟเฟิล บลัดเจอร์ และโกลเด้นสนิช
‎ไปเลย
‎- คุณมาจากไหนคะ ‎- มินัสเจไรส์
‎ฉันชอบผู้ชายจากมินัสเจไรส์
‎ให้ตายสิ เธอมีเสน่ห์ชะมัด
‎รถเดลอเรียนต้องขับเร็วแค่ไหน ‎ถึงจะข้ามเวลาได้
‎ให้ตาย พวกนี้ไม่ได้ดู ‎แม้แต่เรื่องเจาะเวลาหาอดีตเหรอ
‎- แล้วคุณมาจากไหนคะ ‎- เซาเปาลู
‎ฉันชอบผู้ชายจากเซาเปาลู
‎- ผมชอบมันนะ ‎- มันออกมาดีมาก
‎ขอเบียร์สองแก้วครับ
‎เรากำลังฉลองจุดจบความสัมพันธ์ของนีน่า
‎ไม่ๆๆ ไม่เอาค่ะ มาฉลองที่นีน่าโสดกันเถอะ
‎- แบบนั้นดีกว่า ‎- โอเคครับ
‎- ก็ได้ ‎- และมีความสุขกว่า
‎เยี่ยมเลย
‎ก่อนนี้ผมคิดอยู่ว่า
‎เวลาเราอยู่ตามลำพัง
‎มันรู้สึกเหมือนทั้งโลกกำลังต่อต้านเรา
‎จริงไหมครับ
‎ไม่รู้สิคะ ถึงทั้งโลกจะต่อต้านเรา
‎แบบที่คุณพูด
‎ฉันว่าเราก็ควรเดินหน้าต่อไปเรื่อยๆ อยู่ดี ‎ถูกไหมคะ
‎แบบว่า…
‎เหมือนแล่นเรือไป
‎"โลกต่อต้านเรา จงแล่นเรือไป"
‎อาจเป็นเนื้อเพลงที่ดีก็ได้
‎- จริงเหรอคะ ‎- จริงสิครับ
‎- โห ฉันเพิ่งได้แรงบันดาลใจ ‎- คุณเกิดแรงบันดาลใจ
‎ค่ะ จะยังไงก็เถอะ ไม่ว่าจะเกิดอะไรขึ้น
‎ฉันก็แค่คิดว่าเราไม่ควรหวาดกลัว ว่าไหมคะ
‎กลัวที่จะมีความสุขน่ะ
‎นี่พวก ขอทีเถอะ ไปให้พ้นเลย
‎ไปให้พ้นกับผีสิ วีวี่ เธอบ้าไปแล้วเหรอ
‎ถึงถามคำถามบ้าๆ พวกนี้ที่ไม่มีใครเข้าใจ
‎ให้ฉันลองอธิบายหน่อยนะ
‎กล้ามเนื้อของผู้ชายน่ะแปรผกผัน
‎กับปริมาณการอ่านของเขา
‎และฉันก็ไม่ได้ถามคำถามยากๆ อย่าง ‎"ความหมายของชีวิตคืออะไร"
‎วีวี่ ความหมายของชีวิต ‎คือการไม่ตัดสินคนจากภายนอก
‎อยากดูไหม ให้ฉันพิสูจน์ให้ดู มานี่สิ
‎ตั้งใจหน่อยนะ โอเค ‎ฉันจะถามคำถามยากๆ กับคุณเรื่องหนึ่ง
‎สองบวกสองได้เท่าไร
‎สี่
‎เห็นไหม เขาตอบถูก
‎- คุณชื่ออะไร ‎- โรนัลโด้
‎ฉันอยู่ไหนเนี่ย อยู่บนสวรรค์เหรอ
‎เพื่อนสาวจ๊ะ บาเอีย ซัลวาดอร์ งานคาร์นิวัล
‎นั่นแหละ โยกให้สะบัดเลย แม่สาวฮอต
‎เพื่อน นั่นไมร่า
‎- เธอเป็นดาวเด่นของงาน เอาเลย! ‎- เธอเป็นเพื่อนเรา
‎ไง เพื่อนสาว!
‎นี่พวก โอเคไหม ลุกขึ้นมาจากพื้นสิ
‎พื้นๆๆ!
‎เฟรดดี้ ฉันแปลกใจจริงๆ นะคะ
‎เรามีอะไรเหมือนกันกว่าที่ฉันคิดไว้เยอะเลย
‎ก็จริงครับ ทั้งที่เราแทบไม่รู้จักกันเลย
‎พื้นๆๆ!
‎หยุดโชว์ได้แล้ว เธอไม่ใช่บียอนเซ่นะ
‎ถ่ายอะไรอยู่น่ะ
‎- นีน่า มาช่วยเราที ‎- เกิดอะไรขึ้น
‎เหล้า เหล้าเถื่อน แอลกอฮอล์
‎- เอ้อ ไปช่วยเพื่อนคุณเถอะ โอเคนะครับ ‎- โอเคค่ะ
‎ฉันจะพังโทรศัพท์นายซะ
‎อย่างน้อยให้ฉันบอกลาเขาได้ไหม
‎ได้สิ แต่รีบหน่อยนะ
‎- มีปัญหาอะไร ‎- ขอโทษนะคะ
‎- นีน่า ‎- ฉันมาบอกลาค่ะ เฟรดดี้
‎ขอผมแนะนำคุณให้รู้จักกับจอร์เจ ผู้จัดการผมนะ
‎- นีน่า นี่จอร์เจครับ ‎- ยินดีที่ได้รู้จักค่ะ
‎- เป็นไงบ้างคะ ‎- ยินดีที่ได้รู้จักครับ
‎เอ้อ ไว้เจอกันนะคะ
‎หลังจากนี้ละมั้ง ไม่รู้สิคะ ‎เดี๋ยวเพื่อนฉันก็ดีขึ้น เธอจะ…
‎เอามาให้ฉัน
‎นีน่า หมายความว่าไงที่ว่าเธอไม่มีเวลา
‎ก็แค่คว้าพวกเขามาจูบ สองวินาทีเอง
‎จำวันสิ้นปีนั่น ‎ที่เราไปว่ายน้ำตอนกลางคืนได้ไหม
‎- จำได้อยู่แล้ว ‎- เพื่อนสาว
‎- สาวๆ เราทำแบบนั้นกันอีกทีเถอะ ขอเถอะ ‎- ฉันเอาด้วย
‎ไม่ได้ พรุ่งนี้ฉันต้องไปถ่ายรูปกับเฟรดดี้ ‎แล้วก็พวกอินฟลูเอนเซอร์
‎เพราะตอนนี้ฉันเป็นอินฟลูเอนเซอร์แล้ว
‎ไม่เอาน่า นีน่า เดี๋ยวเราก็แก่แล้ว
‎น่านะ ระลึกความหลังครั้งก่อนไง
‎ความหลังครั้งก่อนอะไร เราไม่ได้อายุ 40 นะ
‎แต่ก่อนที่เธอจะรู้ตัว เราก็จะอายุเท่านั้นแล้ว
‎ให้ตายสิ
‎ทุกคน อย่าบอกนะ
‎ว่าฉันขโมยเจ้านี่มาเสียเปล่า
‎นี่ที่ไหน…
‎โอ๊ย ไม่นะ ทุกคน ตื่นเถอะ
‎เร็วเข้า วีวี่ ตื่นสิ ไมร่า
‎ขอร้องละ ทุกคน ช่วยฉันที ‎ฉันจะพลาดนัดถ่ายรูป
‎เก็บของเร็ว สาวๆ
‎ไงครับ
‎พวกคุณจำผมไม่ได้เหรอ
‎- ฉันเคยมีอะไรกับเขาหรือเปล่า ‎- ไม่จริง เป็นไปไม่ได้
‎- ซามีร์ไง ‎- โห พวก
‎ถ้าคุณเป็นแบบนั้น ทำไมคุณถึงเพ่นพ่านไปทั่ว ‎ในรูปโฉมกระเซอะกระเซิงเนี่ย
‎ซามีร์ ขอบคุณพระเจ้า ช่วยเราทีค่ะ ‎ฉันต้องกลับไปที่โรงแรม ช่วยเราด้วย
‎ได้สิ ผมจะแวะส่งคุณระหว่างทางไปโรงยิม
‎ยิมเหรอ ไม่เอาโรงยิมนะ
‎- งั้นก็ไปเถอะ ด่วนเลย ‎- เดี๋ยวๆๆ
‎ด่วนเลยงั้นเหรอ
‎ไปเลย ซามีร์ เร็วอีก
‎ขอบคุณค่ะ ซามีร์
‎- สวดมนต์ไว้ นีน่า ‎- ขอบคุณค่ะ คลาร์ก เคนท์
‎- ขอบคุณมากค่ะ ‎- เดี๋ยวครับ วีวี่
‎คือ…
‎ผม…
‎คือ…
‎ผม…
‎ผมคิดอยู่ว่าเราอาจทำอะไรต่อกันทีหลังได้
‎ไม่ละ ฉันยุ่ง
‎นี่ จำเป็นต้องทำแบบนั้นด้วยเหรอ ‎เมื่อไรเธอจะเข้าใจสักที
‎ว่าเธอไม่ต้องสละอย่างหนึ่ง ‎เพื่อจะทำอีกอย่างก็ได้
‎- เธอพูดเรื่องอะไรอยู่เนี่ย ‎- ไม่รู้สิ วีวี่
‎เธอตัดสินคนจากภายนอก
‎- อย่างน้อยเธอน่าจะจูบเขาได้นะ ‎- ฉันจะทำแบบนั้นทำไม
‎เพราะฉันรู้ว่าการจูบ ‎เผยอะไรให้เห็นได้เยอะแยะ
‎ฉันไม่มีความอดทนจะฟังเธอ
‎วันนี้ฉันลึกซึ้งชะมัด
‎ให้ตายสิ คนเรารู้สึกแบบนั้นเหรอ ‎เวลาตกหลุมรัก
‎ทุกคนครับ นี่คือภาพของงานนี้ ‎ทำท่ามีความสุขเข้าไว้
‎เรียบร้อยแล้วนะครับ โอเค รูปสวยมาก ทุกคน
‎- บ๋อย เอาเครื่องดื่มมา ‎- ไม่ๆๆ รอเดี๋ยว ฉันต้องอยู่ในรูปนั่น
‎ใจเย็น คุณไปอยู่ไหนมาน่ะ
‎ช่างเถอะ ขอบคุณค่ะ
‎สวัสดีค่ะ เฟรดดี้
‎ขอตัวนะครับ สาวๆ สวัสดีครับ นีน่า
‎ฉันมาสาย โรงแรมฉันอยู่ไกลจากที่นี่ค่ะ
‎- คุณไม่ได้พักอยู่ในรีสอร์ตนี้เหรอ ‎- เปล่าค่ะ
‎เปล่าหรอก ฉันมีผู้ติดตามไม่ถึงล้าน
‎คุณนี่น่ารักจริงๆ
‎อืม เรื่องนั้นไม่เป็นไรครับ ‎งั้นก็ไว้เจอกันทีหลัง โอเคนะครับ
‎เอ้อ บายครับ นีน่า
‎ได้ครับ ได้อยู่แล้ว
‎ผมจะคุยกับเธอแล้วโทรกลับหาคุณ
‎สาวๆ ผมเพิ่งได้รับโทรศัพท์จาก ‎คนของเฟรดดี้ นูเนส
‎- เธอทำอะไรลงไป ‎- เราจะต้องออกไปไหม
‎เพื่อน เธอทำอะไรลงไป
‎เธอทำอะไรบางอย่างไปจริงๆ ครับ
‎- โอ๊ย ไม่นะ ‎- เธอก็แค่หัวทึบนิดหน่อย
‎ใจเย็นๆ ครับ สาวๆ ใจเย็น
‎มันเป็นเรื่องดีน่ะ
‎- เรื่องดีเหรอ ‎- เย็นไว้ครับ ดีอยู่แล้ว
‎เพราะพวกคุณทุกคนจะย้ายมาพัก ‎ที่รีสอร์ตแห่งนี้ในวันนี้
‎- พระเจ้าช่วย ขอบคุณพระเยซูเจ้า ‎- มิเชลลี่ๆ ลุกขึ้น
‎ขอฉันขอบคุณพระเจ้า ฉันต้องสวดภาวนา
‎ไปเก็บของเราจากเล้าหมูนั่นกันเถอะ ‎ตอนนี้เราประสบความสำเร็จแล้ว
‎- ขอบคุณค่ะ ซัลวาดอร์ ‎- นีน่า
‎ผมอยากชวนคุณไปทำอะไรบางอย่าง
‎ได้สิคะ ว่ามาเลย
‎คุณอยากไปสำรวจ ‎ซัลวาดอร์ของซัลวาดอร์กันพรุ่งนี้ไหมครับ
‎ฉันอยากสำรวจเมืองนี้มากค่ะ
‎ตายแล้ว
‎ดูนี่สิ นี่มันบ้านทั้งหลัง ไม่ใช่ห้อง
‎ขอบคุณพระเจ้า ‎ผู้ที่ได้ถ่อมตัวลงตอนนี้ถูกยกขึ้นแล้ว
‎ไม่อยากจะเชื่อเลย
‎ให้ตายสิ ฉันจะบอกให้ ‎ส่วนที่ดีที่สุดของห้องนี้ก็คือห้องนี้
‎ทุกคน ฉันไม่อยากเชื่อเรื่องนี้เลย ‎ฉันอยากใช้ชีวิตอยู่ที่นี่
‎ไปดูห้องนอนกันเถอะ
‎แต่นแต๊น
‎(ผู้ติดตาม 328,000 คน)
‎จำนวนผู้ติดตามของฉันเพิ่มไม่หยุด
‎ทุกครั้งที่ฉันรีเฟรชก็มีเพิ่มมาอีก
‎ฉันยอดที่สุด ฉันเป็นราชินีอินสตาแกรม
‎ไม่มีใครเข้าใจอินสตาแกรมดีไปกว่าฉันแล้ว
‎เธอคือราชินีอินสตาแกรม
‎- ใครคือราชินีอินสตาแกรม ‎- ทุกคน
‎- ลูอาน่า ‎- ฉันคือราชินีอินสตาแกรม
‎ลูอาน่า
‎ไงคะ ตอนนี้เมื่อคุณมาพักในรีสอร์ตนี้แล้ว ‎เราก็จะเจอกันตลอดเวลา
‎เยี่ยมเลย
‎ใช่ไหมคะ
‎เฟรดดี้เชิญเรามา
‎ดีใจที่ได้รู้ว่าเฟรดดี้ใจกว้าง ‎พอที่จะให้คุณมาพักที่นี่
‎ลูอาน่า
‎คุณกับเฟรดดี้…
‎ที่รัก บนโลกออนไลน์น่ะ ‎ฉันแข็งแกร่งพอๆ กับเขา นั่นมันงี่เง่าจะตาย
‎แต่มันอาจจะดีสำหรับคุณนะ
‎ค่ะ
‎เขาเป็นคนดัง
‎แล้วก็ฮอตด้วย
‎มันไม่เสียหายหรอก
‎คุณช่วยกดไลก์ไม่ได้เหรอ
‎หือ
‎วิดีโอของเราที่ฉันโพสต์ไปน่ะ
‎- คุณกดไลก์มันได้นะ คอมเมนต์มัน… ‎- วิดีโอเหรอ
‎ฉันไม่ได้กดไลก์มันเพราะฉันไม่เห็นมัน โอเคไหม
‎ฉันไม่ใช่เพื่อนคุณ ฉันเลยไม่ได้ติดตามคุณ
‎เข้าใจแล้ว โอเค
‎พูดถึงเพื่อน ‎ฉันขอแนะนำอะไรหน่อยได้ไหม
‎ได้สิคะ ช่วยแนะนำเลยค่ะ
‎เพื่อนทำให้เราเสียสมาธิ
‎ลองคิดดูสิ ถ้าสมอเรืออันหนึ่งเป็นตัวถ่วงแล้วละก็
‎ประกันได้เลยว่าสมอสามอันจะทำให้เรือจม
‎ก็แค่บอกไว้น่ะ
‎- ไปก่อนนะ… ‎- นีน่าค่ะ
‎ใช่สิ
‎โอ๊ย ทุกคน ปล่อยฉันนะ เดี๋ยวก่อนสิ
‎ขอโทษนะ ไม่เอา
‎เธอเป็นพวกบ้านๆ แห่งอินสตาแกรม
‎สวัสดีครับ
‎มาสนุกกันเถอะ
‎เดี๋ยวนะ ผมฉัน
‎ไม่เอาน่า วีวี่
‎ฉันว่าฉันลืมบัตร
‎ไม่มีทาง ไม่ๆๆ ตรวจดูอีกทีสิ
‎ทุกคน ฉันลืมจริงๆ ฉันไม่ได้เอามันมา
‎ไม่อยากเชื่อเลย งั้นเราก็ต้องกลับไป
‎ไปกันเถอะ เราทำอะไรไม่ได้แล้วนี่
‎พวกเธอไปกันเถอะ
‎ฉันจะอยู่ต่อ มันเป็นงานของฉัน
‎ประเด็นน่ะไม่ใช่งานเธอหรอก ‎อย่างอื่นต่างหาก
‎ใช่สิ มันเรียกว่าความเป็นมืออาชีพ
‎ไม่เลย มันเรียกว่าความเห็นแก่ตัว
‎เพราะวีวี่น่ะ เราก็รู้ว่าเป็นพวกหัวกลวง
‎- เรารู้ว่าวีวี่พูดแต่เรื่องไร้สาระ… ‎- มิเชลลี่
‎ฉันปกป้องเธออยู่นะ แต่เธอน่ะมีเพื่อน
‎เราจะไปด้วยกัน เราเป็นเพื่อนเธอ
‎ฉันว่านี่เป็นเรื่องของทัศนคติ เฟรดดี้
‎- ฉันเห็นด้วย แต่จะให้ฉันทำยังไง ‎- สวัสดีค่ะ เฟรดดี้
‎- สวัสดีครับ นีน่า ‎- สวัสดีค่ะ…
‎จอร์เจ
‎- นั่นเฟรดดี้นี่ ‎- ไปกันเถอะ
‎- ไง ‎- เฟรดดี้
‎จอร์เจ ไปตามคุณอาอิลตงมาที ‎ฉันจะรอที่นี่กับนีน่า
‎ไปที่นั่นเถอะ ขอร้อง
‎เฟรดดี้ รู้อะไรไหม ฉันจะไปแล้ว
‎- ฉันเหนื่อย ฉันทำงานมาทั้งวันแล้ว ‎- ใช่สิ
‎ฉันจะขอให้ รปภ. พานายไป
‎- ก็ได้ ‎- ตกลงนะ
‎โอเค พักให้สบายๆ นะ
‎- ไปละครับ นีน่า ‎- บายค่ะ จอร์เจ ใช่ไหมคะ
‎นี่ เฟรดดี้ๆ
‎- ใช่แล้ว คุณน่ะ ขอตัวนะ ทุกคน ‎- ตายละ ยัยเพี้ยนนั่นนี่นา
‎มานี่สิ นีน่า
‎เฟรดดี้ ไม่อยากเชื่อเลย
‎ขอทางหน่อย ขอโทษที
‎เร่าร้อนสุดๆ งานเทศกาลมีไว้เพื่ออย่างนั้นแหละ
‎ตอนนี้ถึงตาฉันจูบเขาแล้ว
‎- ว่าไงนะ ‎- ไม่ ฉันไม่ใช่ผู้หญิงแบบนั้นหรอก
‎ฉันพูดถึงเฟรดดี้ของฉันอยู่น่ะ เขา…
‎ที่รัก มานี่
‎มานี่สิ
‎ใช่ไหม คุณคิดว่าไง
‎พวกเขาเหมือนกันมากจริงๆ
‎ไปยืนข้างๆ เขาสิ ดูนี่
‎คนหนึ่งอยู่ฝั่งหนึ่ง อีกคนอยู่อีกฝั่ง
‎ฝาแฝด
‎พวกเขาคือฝาแฝดมหัศจรรย์ ‎แห่งงานคาร์นิวัลในบาเอียนี่
‎- เรากลับมาคบกันแล้ว ‎- เหรอครับ
‎- ค่ะ ‎- เยี่ยมเลย ยินดีด้วยนะครับ
‎ไม่เยี่ยมสำหรับคุณ ‎คุณเสียโอกาสที่จะได้จูบปากสวยๆ นี่
‎ที่รัก ไปกันเถอะ
‎- พวกคุณดูดีมากๆ ‎- เชิญเลยครับ ขอให้สนุกกับงานคาร์นิวัล
‎- ให้ตายสิ เธอ… ‎- ใช่ เพี้ยนสุดยอด
‎- ใช่ ‎- ไง
‎อยากไปบ้านผมไหม หือ
‎ไปบ้านผมน่ะ
‎ผมคิดว่าเขาเผลอหลุดนะ อันที่จริง
‎ทำตัวตามสบายนะ
‎- ระวังนะ ‎- อุ๊ย
‎ผมไม่อยากให้คุณเจ็บตัว
‎ผมอยากให้คุณรู้สึกเหมือนอยู่บ้าน
‎มาเถอะ
‎พวก เพลงนายทำลายสถิติ ‎ยอดดาวน์โหลดระดับประเทศ
‎ติดห้าอันดับแรกของโลก
‎เฟรดดี้ๆๆ
‎- ใช่ ฉันโมโหอยู่ อย่ามากวนใจฉัน ‎- ขอโทษ ฉันไม่ได้ตั้งใจ
‎ไม่ ฉันไม่ได้โมโหเธอ ‎ฉันโมโหราชินีอินสตาแกรม
‎เธอมากับเราก็ได้ ‎เธอจะพลาดงานไปแค่ 30 นาทีเท่านั้นแหละ
‎ยังมีเวลาร่วมงานคาร์นิวัลอีกเยอะ ‎ไม่เสียหายสักหน่อย
‎ทุกคน สำหรับนีน่าน่ะ
‎สามสิบนาที ‎จะสร้างความแตกต่างมหาศาลเลย ดูนี่สิ
‎(เฟรดดี้ นูเนสกับอินฟลูเอนเซอร์สายมีม)
‎ไม่อยากเชื่อเลย
‎โอเค
‎ฉันจะยกโทษให้เธอ ‎แค่เพราะอย่างที่เห็นว่าเวลาไม่คอยใคร
‎- จะปล่อยให้เสียเปล่าไม่ได้เด็ดขาด ‎- เธออยู่ไหน…
‎โทษทีค่ะ
‎จำฉันได้ไหม
‎คิดว่าไง ห้าหรือสิบวิ
‎- สาม ‎- สอง
‎มันหายไปไหน แสงไฟไปไหนซะล่ะ
‎สเปเชียลเอฟเฟคต์ ‎กระดาษโปรยบนผมฉันน่ะ
‎เกิดอะไรขึ้นน่ะ พวก แม่สาวนั่น…
‎- หูย นั่นไม่ดีเลย ‎- ไม่ดีจริงๆ ไปกันเถอะ
‎ขอนั่งด้วยได้ไหม
‎การได้ผู้ติดตามรายใหม่ๆ นี่ดีต่อคุณมากจริงๆ
‎ตอนนี้คุณมีกี่คนแล้วนะ
‎ห้าแสนสอง… ไม่สิคะ 507,000 น่ะ
‎- โห ยินดีด้วย ‎- ขอบคุณค่ะ
‎เพิ่มขึ้นช้าๆ อย่างมั่นคง
‎คุณมาคนเดียวเหรอ ‎หมายถึงไม่ได้มากับเพื่อนเหรอ
‎พวกเขาสบายดีค่ะ
‎พวกเขากำลังสนุก
‎ไงคะ สวัสดีค่ะ
‎เพื่อนสาว หวังว่าเธอจะสนุกกับผู้ชายของเธอ
‎- พอๆ กับที่เราสนุกกับผู้ชายพวกนี้นะ ‎- นีน่า!
‎เธอพลาดแล้ว
‎(ผู้ติดตาม 511,000 คน)
‎ใช่สิ เธอจะบอกว่าเธอจูบผู้ชายแค่คนเดียวเหรอ ‎อย่างกับจะเป็นไปได้
‎- ฉันว่าฉันจะร้องไห้แล้ว ‎- จริงๆ นะ ทุกคน
‎ฉันจะบอกให้ว่าจูบเขาห่วยมากวันนี้
‎เมื่อวานนี้จูบเขายอดมาก
‎คืนนี้เหมือนเขาเป็นอีกคนเลย
‎จูบห่วยแตก
‎อย่างกับเขามีหลายบุคลิกแน่ะ
‎เพื่อนสาว เขาอาจจะเมาเมื่อวาน ‎หรือคืนนี้ก็ได้ ไม่รู้สิ
‎ลืมๆ มันไปเถอะ
‎วันนี้ยอดที่สุด
‎แย่หน่อยที่นีน่าไม่อยู่
‎นีน่ากำลังสนุกกับเฟรดดี้ หนุ่มฮอตนั่น
‎- เธอฉลาด เธอต้องการผู้ติดตามจริงๆ แหละ ‎- ก็จริง
‎ทุกคน นีน่าอยู่ที่นี่
‎ดูเหมือนเรื่องมันจะลงเหว ‎หรือที่ดีกว่านั้นคือไปไม่ถึงไหน
‎แต่รูปนั้นฮิตนะ ‎ตอนนี้เธอมีผู้ติดตาม 512,000 คนแล้ว
‎ใช่ ดีมากเลย
‎- ไงคะ ‎- สวัสดีครับ
‎- สวัสดีค่ะ ‎- ไปกันเลยไหม
‎วันนี้เราจะเร็กเก้กันจนพระอาทิตย์ขึ้น ‎ตื่นเต้นไหมครับ
‎มากเลยค่ะ ฉันชวนพวกสาวๆ มาด้วยซ้ำ ‎แต่พวกเขายังไม่โผล่มา
‎ว่าไงคะ ซัล พร้อมนะ
‎ไงครับ
‎- ไงคะ ซัล ‎- หวัดดีครับ
‎- ขอบคุณสำหรับทัวร์นะ ซัล ‎- ยอด
‎ดูสิ
‎- ปรบมือสิ ‎- นี่ รอฉันด้วย
‎- ใส่พริก ‎- ใส่พริกเหรอ
‎แค่นิดเดียว
‎ไชโย
‎- เอาเลย ซัลวาดอร์ ‎- เอาเลย ซัลวาดอร์
‎เอาเลย
‎- ฉันอยู่ที่นี่ไม่ได้ คนเยอะเกินไป ‎- ใจเย็นๆ เย็นไว้ เพื่อนสาว
‎เกิดอะไรขึ้นครับ
‎ไมร่ากลัวฝูงชนนิดหน่อย
‎- เธอกลัวมากจริงๆ ‎- ฉันไม่เป็นไร ฉันแค่ต้องไปเดินให้หายกลัว
‎ไม่ ฉันจะไปด้วย
‎แน่ใจเหรอ ‎ส่งข้อความหาฉันนะถ้าต้องการอะไร โอเคนะ
‎ขอทางค่ะ เธอไม่ค่อยสบาย
‎ตรงนี้คนน้อยกว่า
‎แล้วก็มีลมพัดผ่านด้วย มันจะช่วยให้เธอผ่อนคลาย
‎เปโลรินโญอยู่บนที่สูง ใกล้ท่าเรือ
‎ทุกคนครับ ตรงนี้ ในที่แห่งนี้เลย ‎ที่เมืองเซาซัลวาดอร์ได้ก่อตั้งขึ้น
‎ไปคุยกับเขาสิ
‎ไม่ละ ใครๆ ก็เห็นได้ว่า…
‎มันชัดเจนออก ‎ว่าฉันไม่มีอะไรเหมือนกันกับเขาเลย
‎ไม่อยากเชื่อเลย ‎เธอกำลังตัดสินคนจาก…
‎อย่าบอกนะว่าฉันตัดสินคนจากภายนอก
‎อย่าเชียว ฟังนะ รู้อะไรไหม
‎ฉันจะพิสูจน์ให้เธอเห็นว่าเราไม่ได้เกิดมาคู่กัน
‎คนอื่นๆ เคยมาที่นี่มาก่อน ‎และมันก็เริ่มปรากฏให้เห็นอีกครั้ง…
‎- ประเทศพวกนั้นมีสถาปัตยกรรมแบบบาโรก ‎- ขอโทษค่ะ ขอทางหน่อย ขอบคุณค่ะ
‎- ไงคะ ‎- วีวี่
‎ไงครับ
‎คุณเป็นไงบ้าง
‎ฉันสบายดี ฟังนะ ลูกควิดดิช…
‎ควัฟเฟิล บลัดเจอร์ และโกลเด้นสนิช ‎ผมชอบเรื่องแฮร์รี่ พอตเตอร์มาก
‎โอเค อืม ใครๆ ก็รู้เรื่องนั้น
‎ฉันอยากรู้ว่ารถเดลอเรียน ‎ต้องใช้ความเร็วแค่ไหนเพื่อ…
‎ร้อยสี่สิบเอ็ดกิโลเมตรต่อชั่วโมง ‎หรือ 88 ไมล์ต่อชั่วโมงในหน่วยวัดแบบอังกฤษ
‎เอ้อ เจาะเวลาหาอดีตเป็นหนังคลาสสิก
‎ทุกคนเคยดูมัน ‎แล้วถ้าไม่เคยดู ก็ต้องมีคนเล่าให้ฟัง
‎ตอนนี้ฉันอยากทดสอบ ‎ความรู้เกี่ยวกับงานเบื้องหลังของคุณ
‎นามสกุลอีกนามสกุล
‎ของลุค สกายวอล์คเกอร์
‎ในฉบับร่างดั้งเดิมของเรื่องสตาร์ วอร์สคืออะไร
‎สตาร์คิลเลอร์
‎ลุค สตาร์คิลเลอร์
‎แต่เดี๋ยวก่อน ‎คำถามทั้งหมดนี่ถามไปเพื่ออะไรเหรอ
‎ซามีร์
‎ความหมายของชีวิตคืออะไร
‎ความหมายของชีวิตเหรอ
‎ก็ 42 ไง
‎- คู่มือท่องกาแล็กซีฉบับนักโบก ‎- คู่มือท่องกาแล็กซีฉบับนักโบก
‎ฉันว่าฉันเจอโปเกมอนตัวที่หายากที่สุดแล้ว
‎หมายความว่ายังไง
‎ว่าเราวิวัฒนาการได้
‎ว่าแล้วเชียว
‎เจ๋ง
‎- แว่นคุณค่ะ ‎- ขอบคุณครับ คุณชอบไหม
‎ปลื้มเลยแหละ
‎ร้อนจัง
‎วิวสวยสุดยอดเลย
‎สวยเนอะ
‎นี่คืออ่าวออลเซนต์ส
‎ตรงโน้นคืออะไรคะ
‎ป้อมเซามาร์เซโล่
‎ดูมันสิ ตั้งใจดูนะครับ
‎โอเคค่ะ
‎ฟังนะครับ ‎พวกดัตช์เคยเข้ายึดป้อมนี้เป็นเวลาหนึ่งปี
‎แต่แล้วพวกเขาก็หนีไปอย่างหวาดกลัวคนบาเอีย
‎อ๋อ เพราะพวกเขาเอะอะมะเทิ่งใช่ไหมคะ
‎ใช่เลย เราเป็นงั้นจริงๆ
‎โรนัลโด้
‎ใช่คุณจริงด้วย
‎เราควรหยุดตรงนี้
‎มีเฟรดดี้อยู่
‎ขอโทษค่ะ ซัลวาดอร์
‎วันนี้เราสนุกกันมาก
‎ฉันชอบการสำรวจซัลวาดอร์ของซัลวาดอร์
‎แต่เราควรหยุดตรงนี้
‎ก็ได้ครับ
‎งั้นผมจะแนะนำ
‎ให้คุณรู้จักส่วนสำคัญที่สุดของเมืองนี้ ‎นอกเหนือจากผม
‎แล้วส่วนสำคัญที่สุดนอกเหนือจากคุณนี่คืออะไรคะ
‎ความศรัทธาไง
‎มาเถอะ มา
‎เชื่อผม คุณจะชอบมัน
‎การได้เกิดในเมืองที่ยอดเยี่ยมนี่ ‎เป็นเรื่องวิเศษสุดจริงๆ
‎- ฉันเหรอ ‎- ไปสิ
‎ไปสิครับ
‎ลูกเอ๊ย
‎ใจเย็นไว้นะ
‎จงเชื่อในโชคชะตาของลูก
‎เชื่อมั่นในพลังของประสบการณ์ที่เปลี่ยนชีวิต
‎ลูกมีทุกอย่างที่ลูกต้องการเพื่อที่จะเฉิดฉาย
‎ที่ลูกต้องการก็แค่ความกล้า
‎ที่จะเป็นแบบที่ลูกเป็นจริงๆ
‎(โพสต์ใหม่)
‎(เฟรดดี้นูเนสออฟฟิเชียล)
‎"ปาร์ตี้มื้อเที่ยงริมสระพรุ่งนี้ พาเพื่อนๆ มาด้วย"
‎(แชร์ไหม ‎ไม่)
‎นีน่า เธอไม่ได้โพสต์รูปพวกเราเมื่อวานเหรอ
‎ไม่ละ มันจะไม่ทำให้ฉันได้ผู้ติดตามเพิ่ม
‎มีอะไรเหรอ
‎- อะไรกัน ‎- ไม่ต้องดราม่าหรอก มันเป็นงานของฉัน
‎เอางี้นะ ฉันจะส่งรูปนั้นให้เธอ แล้วเธอก็โพสต์
‎แล้วฉันจะไปคอมเมนต์และกดไลก์ โอเคนะ
‎ฉันควรเงียบๆ ไว้ดีกว่า ฉันไม่ควรพูดอะไรทั้งนั้น
‎นีน่า นั่นมันรูปพวกเรา มันเจ๋งจะตาย
‎เพื่อนสาว
‎ให้ฉันอธิบายนะ
‎ฉันต้องโพสต์รูปที่จะเพิ่มยอดเอนเกจเมนต์
‎รูปที่จะเรียกไลก์กับคอมเมนต์ได้เป็นพันๆ ‎ก็แค่นั้นแหละ
‎- ไม่ๆ ฉันรับเรื่องนี้ไม่ได้ ‎- ไม่เอาน่า เพื่อน
‎นี่ คุณราชินีอินสตาแกรม นี่คือสิ่งที่เธอต้องทำนะ
‎โพสต์รูปของเรา รูปที่ไม่เพิ่มเอนเกจเมนต์นั่น
‎แล้วฉันจะไปคอมเมนต์ว่า ‎"#เพื่อนกันตลอดกาล" หนึ่งล้านครั้ง
‎- มิเชลลี่ อย่า… ‎- ไม่ๆๆ เธอสนใจแค่นั้นแหละ
‎เธออยากได้ยอดไลก์อะไรพวกนั้น ‎มันคือสิ่งที่เธอต้องการ
‎ฟังนะ มิเชลลี่ ‎ฉันเบื่อความเห็นประชดประชันของเธอแล้ว
‎มันเป็นงานฉัน เธอไม่เข้าใจเหรอ ‎เธอมันโง่หรือว่าอะไร
‎- เบาๆ หน่อย เพื่อน ‎- ทำไม
‎จับฉันไว้ที ไม่งั้นฉันจะซัดเธอให้ปากบวม ‎เธอว่าไงนะ
‎- พูดอีกทีซิ ‎- ยัยโง่
‎- อย่าตะโกนสิ ‎- ฟังนะ
‎นี่ สาวๆ!
‎เธอจะโมโหแค่ไหนก็ได้ ‎ฉันไม่กลัวที่จะมีเรื่องกับเธอหรอก
‎ให้ตายสิ พวกคุณเป็นเพื่อนกันนะ
‎ตกลงเรามาที่นี่กันทำไมเนี่ย
‎เพราะอินสตาแกรมฉันไง
‎- ฉันไม่ได้ถามเรื่องนั้น ‎- ยัยงั่ง
‎แต่คำตอบเธอบอกอะไรได้เยอะเลย นีน่า
‎- ฉันไม่เข้าใจ ‎- และฉันก็เป็นคนโง่จริงๆ นั่นแหละ
‎- ฉันทำอะไรไปล่ะ ‎- แขกของนายมาแล้ว
‎- ขอโทษนะคะ เป็นไงบ้าง ‎- หวัดดีครับ นีน่า
‎- ฉันจะไปแล้ว ‎- ได้ๆ จอร์เจ ช่วยที จัดการให้หน่อยนะ
‎- โอเค ขอตัวนะครับ ‎- โทรหาถ้าต้องการตัวฉัน
‎- สวัสดีค่ะ ‎- มานี่สิ ผมอยากคุยกับคุณ
‎มานี่ครับ
‎บอกมาจากก้นบึ้งของหัวใจคุณนะ ‎คุณชอบซัลวาดอร์ไหม
‎- ทำไมล่ะคะ ‎- ทำไมอะไร
‎- หมายความว่ายังไง ‎- ซัลวาดอร์ไงครับ
‎- ใช่ ฉันหมายถึง… ‎- เมืองนี้น่ะ
‎- คุณคิดว่ามันคืออะไร ‎- ไม่มีอะไรค่ะ ฉัน…
‎มันงดงามมากค่ะ
‎นี่เป็นครั้งแรกที่ฉันมาที่นี่ ‎และฉันก็รู้สึกเหมือนฉันมีรากเหง้าอยู่ที่นี่
‎ซัลวาดอร์…
‎ตรึงใจฉันมากจริงๆ ค่ะ
‎ซัลวาดอร์มีผลแบบนั้นกับทุกคน
‎และความรักที่ฉันมีต่อเธอ
‎ก็เปรียบดังฤดูร้อนและฤดูใบไม้ผลิ
‎แม้ว่าโลกทั้งใบจะต่อต้านเรา
‎ก็แล่นเรือต่อไปด้วยกันเถอะ
‎- คุณจำได้ด้วยเหรอคะ เฟรดดี้ ‎- เห็นไหมล่ะ
‎นีน่า คุณไม่รู้หรอกครับ คำพูดพวกนี้น่ะ…
‎ผมนึกอะไรออกแล้ว ไปที่สตูดิโอผมกันเถอะ
‎ผมอยากแนะนำคุณให้รู้จักกับคริส ‎เจ้าของค่ายเพลงของผม
‎- ไปกันเลยไหม ‎- ค่ะ
‎นี่ คริส มานี่แป๊บหนึ่งสิครับ
‎ผมอยากแนะนำให้คุณรู้จักคนพิเศษมากๆ คนหนึ่ง
‎มานี่สิครับ
‎- นีน่า นี่คริส คริส นี่นีน่า ‎- ยินดีที่ได้รู้จักค่ะ
‎ตอนนี้พอแนะนำให้คุณรู้จักกันแล้ว ‎ผมก็อยากให้คุณได้ฟังเพลงใหม่สุดเจ๋ง พวก
‎โอเคไหม ขอบใจนะ พวก
‎มาเริ่มกันเลย คริส
‎ห้ามเข้าครับ
‎- แต่นี่ฉันเองนะ ‎- ใครก็ไม่ได้ทั้งนั้น
‎คุณน่ะ มานี่
‎ว่าไง คุณเป็นอะไรหรือเปล่า
‎ไม่มีทาง ไม่มีใครหยุดฉันได้ ‎ฉันเป็นคนแบบนั้นแหละ
‎มิเชลลี่ ฉันต้องคุยกับเธอ เรื่องด่วน มาเถอะ
‎มิเชลลี่ เดี๋ยวนี้เลย
‎- มิเชลลี่ ‎- เธอไม่รู้เรื่อง
‎- ขอโทษนะ เดี๋ยวเธอก็กลับมา ‎- ไม่รู้เรื่องอะไรเลยสักนิด
‎เครื่องดื่มนี่ไม่เย็นแล้วไม่ใช่เหรอ
‎ให้ฉันไปเอาแก้วใหม่ให้นะ คุณคะ ขอบคุณค่ะ
‎- เขามีแต่น้ำเปล่า ‎- จริงเหรอ
‎นี่ แม่สาวอินสตาแกรม
‎กลับไปใช้แอปบูมเมอแรงของเธอเถอะ
‎- ให้ตายสิ อย่ามายุ่งกับฉัน ‎- มิเชลลี่ ฉันพูดจริงนะ
‎เธอดื่มมากไป เธอเต๊าะทุกคนที่มีชีพจร
‎งั้นตอนนี้เธอก็จะมาควบคุมฉัน ‎แล้ววิจารณ์สิ่งที่ฉันทำสินะ
‎อ๋อ ใช่สิ ฉันลืมไปว่าเธอทำได้ทุกอย่าง
‎เธอเป็นคนจ่ายทุกอย่างนี่ ‎เธอเป็นราชินีอินสตาแกรม
‎แล้วก็ทำอะไรก็ได้ตามใจอยาก
‎มิเชลลี่ ฉันแค่ขอให้เธอรวบรวมสติ โอเคไหม
‎เธอพยายามทำอะไรอยู่ ทำให้ฉันขายหน้าเหรอ
‎เธอทำตัวเหนือเหลือเกินนะ ‎รู้ไหมว่าเธอควรทำอะไร
‎ไปลงนรกซะ ‎แล้วอย่าลืมแชร์ที่อยู่ผ่านเน็ตมาด้วยล่ะ
‎มิเชลลี่!
‎- ทุกคน ฉันฆ่าผู้ชายคนนั้น ‎- เธอไม่ได้ตั้งใจ
‎เฟรดดี้ บอกเราหน่อยค่ะว่าเกิดอะไรขึ้น
‎- ขอสัมภาษณ์หน่อย ‎- ผมว่ามันไม่ร้ายแรงอะไรนะ
‎คุณสองคนคบกันอยู่เหรอคะ คุณมีความรักเหรอ
‎อะไรนะครับ
‎กับคุณผู้หญิงคนนี้น่ะค่ะ นีน่า
‎แน่นอนครับ นีน่าเป็นแรงบันดาลใจของผม
‎- คุยกับเราหน่อยครับ ‎- นีน่า ความสัมพันธ์เป็นยังไงบ้างคะ
‎เราเพิ่งได้ทำความรู้จักกันค่ะ
‎แต่ฉันบอกได้ว่าเรามีช่วงเวลาที่วิเศษสุดร่วมกัน
‎- ใช่แล้วครับ ‎- ทุกคน ลูอาน่าอยู่ที่นี่
‎ลูอาน่า คุณเห็นไหมครับว่าเกิดอะไรขึ้น
‎- สวัสดีค่ะ ‎- ลูอาน่า คุณเห็นอุบัติเหตุนี้หรือเปล่าคะ
‎ขอโทษนะคะ ‎ฉันไม่มีความอดทนให้พวกมือสมัครเล่น
‎ฉันอยู่ที่นั่นค่ะ ทุกคน ไม่มีอะไรเกิดขึ้นสักหน่อย
‎มันคือความแต๋วแตกล้วนๆ
‎แต่ถ้าเธออ้วนกว่านี้นิดหนึ่ง ‎เธอคงทำเขาตายไปแล้ว
‎นี่
‎สาวๆ ผมมีข่าวดีมากๆ มาบอกพวกคุณ
‎อันที่จริงผมคงต้องบอกว่ามันยอดไปเลย
‎ตายแล้ว
‎เกิดอะไรขึ้น นีน่า
‎ผู้ติดตาม 810,000 คน
‎บอกเรามาเลย ซัลวาดอร์
‎อ๋อ เฟรดดี้ นูเนสเชิญพวกคุณ
‎ไปขึ้นรถแห่คืนนี้
‎ตายแล้ว พวก ของทั้งหมดนี่มันอะไรกัน
‎ฉันว่าพวกเขาเอามาผิดห้องแน่ๆ
‎- นี่มันอะไรกันน่ะ ‎- ไม่ๆๆ เดี๋ยวก่อนๆๆ
‎ฉันต้องลงสตอรี่เกี่ยวกับของขวัญพวกนี้
‎- ฉันจะดูของเลย ‎- ฉันอยากได้เครื่องสำอางนี่
‎- มันสวยมากๆ ‎- ดูสิ อันนี้แบบของฉันเป๊ะ
‎ลูอาน่า ดิเซร์ทันโซ่ ‎อินฟลูเอนเซอร์ดิจิทัลเสียสัญญาหลายฉบับ
‎มันก็แค่ความเห็นค่ะ
‎พวกแต๋วกับพวกหมูตอน ‎จะป้ายสีดำมืดใส่ภาพลักษณ์ฉันก็ตามสบาย
‎ให้ตายสิ พวกคุณเข้าใจผิดหมดเลย
‎ฉันไม่ได้พูดว่า "ป้ายสีดำมืด" ‎ในความหมายที่ว่า "ไอ้มืด" โอเคนะ
‎- แบบนั้นจะแย่พอๆ กับการพูดถึงพวกยิว ‎- ลูอาน่าพูดเหยียดคนอ้วนและเหยียดผิวค่ะ
‎เฮ้ เดี๋ยวสิ ฉันยังพูดไม่จบเลย
‎แบบว่ามันเรื่องบ้าอะไรเนี่ย ‎พวกยิวไม่ใช่ไอ้มืดด้วยซ้ำไป
‎ก็แค่…
‎ทุกคน รู้อะไรไหม
‎ลบทั้งหมดนั่นทิ้งไปเลยเถอะ โอเคนะ
‎นั่นแหละเหตุผลที่ผู้หญิงดื่มแบบผู้ชายไม่ได้
‎(จัตุรัสประภาคาร)
‎ฉันนึกว่ารถตู้จะไปส่งเราใกล้ๆ กับรถแห่
‎คุณต้องเดินต่อไปจากตรงนี้
‎ทีมรักษาความปลอดภัยของเฟรดดี้ ‎จะช่วยพาคุณไปที่นั่น โอเคนะครับ
‎คืนนี้เฟรดดี้เป็นแขกบนรถแห่ของดูร์วัล เลลิส
‎คุณต้องรีบหน่อย
‎- งั้นก็ไปกันเถอะ ‎- มากัน
‎สาม สอง หนึ่ง…
‎สวัสดีปีใหม่!
‎ไมร่า
‎ไม่เป็นไรนะ
‎ฉันอยู่ตรงนี้ เธอเชื่อใจฉันได้
‎เธอพลัดกันกับพ่อแม่เธอเหรอ
‎ส่งมือมาสิ
‎เราจะได้ขึ้นรถแห่ของดูร์วัล ไมร่า
‎เธอเชื่อลงไหม
‎มากับฉัน มันไม่เป็นไรหรอก
‎มาน่า เฟรดดี้ ไปกันเถอะ
‎สาวๆ มาเข้าแถวทางนี้ มาเถอะเฟรดดี้
‎ไงคะ
‎- พร้อมจะไปหรือยัง ‎- ค่ะ
‎- ไปแล้วนะ ซัลวาดอร์ ขอบคุณค่ะ ‎- ขอให้สนุกครับ
‎มาเถอะ
‎- หยุดผลักฉันซะที ‎- ทุกคน จับกันไว้แน่นๆ
‎นีน่า อย่าปล่อยมือฉันนะ
‎เพื่อน อย่าปล่อยนะ
‎- ไมร่า อย่าปล่อยนะ ‎- นี่ เดี๋ยวก่อน
‎นีน่า!
‎ช่วยฉันด้วย นีน่า!
‎มิเชลลี่!
‎นีน่า!
‎สาวๆ!
‎แชมป์คาร์นิวัลมานี่แล้วครับ
‎จังหวะดนตรีที่จะเขย่าโลก
‎พวกสาวๆ น่ะ!
‎พวกเขามาอยู่ที่นี่แล้ว ‎เฟรดดี้ นูเนส กับดูร์วาลินโญ่
‎ขึ้นมานี่เลย น้องชาย
‎มาทางนี้
‎- มาสิ! ‎- อย่าปล่อยมือฉัน!
‎มาเถอะ พวก
‎ขึ้นมาเลย ไมร่า
‎สาวคนนี้ฉลาดเป็นบ้า
‎ได้สายดำ เล่นด้วยยาก
‎คุณอยู่ไหนครับ นีน่า มานี่สิครับ
‎เธอได้รับความนิยมในไอจี ‎มีไลก์กว่าพันไลก์
‎เธอโพสต์รูปส่ายสะโพกโยกย้าย ‎ขออย่าได้หยุดเลย
‎รู้สึกดีไหม เต้นย่อสิ
‎สร้างความชิดเชื้อกับพื้น ‎สร้างความชิดเชื้อกับบั้นท้าย
‎รู้สึกดีไหม
‎ส่งจูบพิเศษให้นีน่า
‎สวัสดีครับ เจ้าหญิงของผม
‎ผมดีใจมากที่คุณมาอยู่ที่นี่
‎เต้นย่อๆๆ
‎- พวกเหยียดรักร่วมเพศ! ‎- ออกไปจากตรงนั้น!
‎(พวกเหยียดรักร่วมเพศ - ลูอาน่าเหยียดเพศ ‎ไม่ต้อนรับพวกเหยียดผิว)
‎- ลงมาเลย แกมันจอมปลอม! ‎- พวกฟาสซิสต์!
‎(ผู้ติดตาม 906,000 คน)
‎สร้างความชิดเชื้อกับบั้นท้าย
‎รู้สึกดีไหม เต้นย่อสิ รู้สึกดีไหม…
‎ไมร่า!
‎สร้างความชิดเชื้อกับพื้น ‎สร้างความชิดเชื้อกับบั้นท้าย
‎สวัสดีค่ะ ขอโทษนะคะ เพื่อนฉันพลัดหลงไป
‎คุณครับ ดูรอบๆ สิ ทุกคนก็พลัดหลงกันทั้งนั้น
‎ฉันต้องหาเพื่อนฉันให้เจอจริงๆ ค่ะ ‎เธออยู่ตัวคนเดียว
‎ดูอีกทีสิ เธอไม่ได้อยู่คนเดียวแน่
‎ใจเย็นๆ ไม่มีเหตุผลต้องร้อนใจไปหรอกครับ
‎ความกลัวก็เหมือนศรัทธาที่ย้อนกลับด้าน
‎อย่าปล่อยให้ความกลัวครอบงำอีกต่อไป
‎เราได้รับการปกป้องอย่างแน่นหนา
‎จงนึกขอบคุณและมีศรัทธา
‎เดี๋ยวนะ คุณเป็นแฟนเฟรดดี้ นูเนสไม่ใช่เหรอ
‎ซานโตส มานี่ มาถ่ายรูปกับเธอกันเถอะ
‎ไว้ทำงั้นกันทีหลังก็ได้
‎คุณช่วยพาฉันไปที่รถแห่ของดูร์วัลได้ไหม
‎เฟรดดี้
‎ผมอธิบายได้
‎อธิบายไปเลยสิ
‎- ทุกคน ฟังนะ ฉันไม่… ‎- งั้นผมจะอธิบายเอง
‎เรื่องที่คุณเพิ่งเห็นไปที่นี่
‎คือผู้จัดงานเกย์ที่พยายามปลุกปล้ำศิลปินของเขา
‎นายกำลังประชดอยู่
‎นายจะได้เป็นคนขี้ขลาดต่อไปได้ไง
‎- ฉันว่าเราคุยกันได้นะ จอร์เจ ‎- "เรา" เหรอ
‎ใช่แล้ว
‎- ขอทีเถอะ ‎- หมายความว่าไงที่ว่า "เรา"
‎มีแต่ "นาย" คนเดียวมาตลอด
‎อาชีพการงานของนาย แฟนๆ ของนาย
‎ก็แค่นั้น
‎แล้วในช่วงเวลาว่างของนาย ‎ซึ่งแน่ละว่าต้องแอบๆ ซ่อนๆ
‎นายก็มีไอ้งั่งคนนี้อยู่ตรงนี้
‎นายจะให้ฉันทำยังไง
‎เปิดตัวว่าเป็นเกย์เหรอ
‎แบบนั้นใช่ไหม
‎ยอมรับกับตัวนายเองก็พอแล้ว เฟรดดี้
‎- ขอโทษนะ นีน่า ‎- เฟรดดี้
‎ไม่ต้องขอโทษหรอก
‎ไล่ตามความสุขของคุณเถอะ
‎ทำแบบนั้นก็พอ
‎แล่นเรือต่อไปเรื่อยๆ จำได้ไหม
‎กล้าหาญเข้าไว้
‎ฉันรู้ว่านี่ไม่ใช่เวลาที่เหมาะที่สุด
‎แต่ฉันต้องการความช่วยเหลือของคุณจริงๆ ‎ในการตามหาเพื่อนๆ ฉัน
‎- ได้อยู่แล้วครับ ‎- ช่วยทีนะคะ
‎วีวี่ เธออยู่ไหน
‎บอกฉันทีเถอะ ‎ฉันพยายามตามหาพวกเธอจนจะบ้าอยู่แล้ว
‎ฉันโทรหามิเชลลี่ แต่เธอไม่รับสาย
‎ฉันพยายามส่งข้อความหาไมร่า แต่เธอไม่ตอบ
‎ขอทีเถอะ พวกเธออยู่ไหน
‎ไม่มีใครเลย
‎ทีนี้จะไปไหนครับ คุณนีน่า
‎จงเชื่อในโชคชะตาของคุณ
‎เชื่อมั่นในพลังของประสบการณ์ที่เปลี่ยนชีวิต
‎ที่คุณต้องการก็แค่ความกล้า
‎ที่จะเป็นแบบที่คุณเป็นจริงๆ
‎นีน่า เธอไม่ได้โพสต์รูปเราเมื่อวานเหรอ
‎เธอสนใจแค่นั้นแหละ ‎เธออยากได้ยอดไลก์อะไรพวกนั้น
‎มันคือสิ่งที่เธอต้องการ
‎ฉันจะไม่ปล่อยมือเธอ
‎ไม่ว่าจะเกิดอะไรขึ้น
‎ในภารกิจพิชิตทุกอย่าง
‎คุณอาจเสียสิ่งที่คุณรักจริงๆ ไป
‎ทุกคนคะ ฉันรู้ว่าฉันไลฟ์คราวนี้นานมากๆ แล้ว
‎แต่ฉันไม่รู้ว่าจะทำอะไรอื่นได้อีก ‎เพื่อตามหาเพื่อนๆ ฉัน
‎ฉันโพสต์สตอรี่ไปหลายโพสต์ ฉันแท็กพวกเขา…
‎มาร์เกาเหรอ
‎นั่นคุณเหรอ
‎มาร์เกา รู้อะไรไหม
‎(มาร์เกาเข้าร่วม)
‎คุณพูดถูก
‎ฉันไม่มีวันเข้าใจคุณ
‎แฟนครอสฟิตคนใหม่ของคุณคงต้องเจ๋งกว่ามากๆ
‎และเข้าใจความรู้สึกคนกว่าฉันเยอะ
‎(ไม่ใช่อย่างนั้นหรอก แต่ผมเห็นด้วย)
‎ไม่ต้องมาเห็นด้วยกับฉัน คุณมันไอ้เวร!
‎มิเชลลี่
‎คุยกับฉันสิ มิเชลลี่ ขอร้องละ คุยกับฉัน
‎พูดอะไรก็ได้ ‎บอกให้ฉันไสหัวไปก็ได้ แต่คุยกับฉันที
‎"ไสหัวไป"
‎ให้ตายสิ ไม่ต้องพูดกับฉันแบบนั้นก็ได้ ฉันขอโทษ
‎ฉันทำพัง ฉันรู้ แต่ฉันหน้ามืดตามัวไป
‎ฉันรักเธอนะ
‎ไมร่าๆ
‎น้องสาวคู่คิดของฉัน
‎ยกโทษให้ฉันเถอะนะ
‎ฉันขอโทษจริงๆ
‎ฉันสาบาน ‎ฉันสัญญาว่าจะไม่มีวันปล่อยมือเธออีก
‎(วีวี่เข้าร่วม)
‎วีวี่! พวกเธอทุกคนอยู่ในไลฟ์สตรีมนี่ ‎แล้วจะไม่มีใครพูดอะไรเลยเหรอ
‎ทุกคน พูดอะไรสักอย่างสิ ขอร้องละ
‎"ความหมายของชีวิตคืออะไร"
‎ความหมายของชีวิตคืออะไร
‎ฉันรู้คำตอบแล้ว วีวี่
‎ความหมายของชีวิต…
‎ก็คือการมีเพื่อนแบบพวกเธอ
‎นั่นแหละความหมายของชีวิต
‎ฉันตอบถูกไหม
‎ไม่ แต่ฉันชอบคำตอบเธอ ‎เพราะงั้นฉันจะยอมรับมัน
‎สาวๆ ยกโทษให้ฉันเถอะ
‎- ได้อยู่แล้ว เพื่อนสาว ‎- คราวนี้ฉันจะปล่อยไป
‎นี่เรื่องจริง!
‎เดี๋ยวนะ ฉันต้องทำอะไรหน่อย
‎- ดูนั่นสิ เธอบอกว่าฉันน่ารำคาญ ‎- ไม่เอาแล้วนะ
‎นั่นมันน่ารักจัง
‎เธอต้องโพสต์รูปนี้จริงๆ นะ
‎(ผู้ติดตามหนึ่งล้านคน)
‎ลูอาน่าใช่ไหม
‎พวกเขาเกลียดฉัน พวกเขาอยากให้ฉันตาย
‎พวกเขานี่ใคร คุณบ้าไปแล้วเหรอ
‎พวกเกย์ คนดำ คนอ้วน ‎หรืออาจจะชนเผ่าพื้นเมืองด้วยก็ได้
‎คุณพูดทุกอย่างนั่นออกไปทำไมคะ
‎เพราะฉันไม่มีใครอยู่รอบตัว ‎ที่จะบอกฉันว่ามันผิด ฉันไม่มีเพื่อน
‎มันคงสร้างความแตกต่างได้มากเลย
‎คนพวกนี้เป็นเพื่อนสนิทฉันสมัยเรียน
‎ตลกร้ายใช่ไหมล่ะ
‎ตอนนี้พวกเขาอยู่ไหนคะ
‎ตามหาตัวพวกเขาสิคะ ส่งข้อความหาพวกเขา
‎เพื่อนคือสิ่งสำคัญที่สุดในชีวิต
‎ความคิดดีนี่
‎ฉันจะพยายามตามหาพวกเขา
‎แต่ก่อนอื่น…
‎คุณทำอะไรน่ะ
‎จะลบโปรไฟล์เหรอ อย่าทำแบบนั้นเลย
‎ขั้นแรกสุด ฉันต้องหาตัวเองให้เจอก่อน
‎ขอบคุณนะ
‎คุณเป็นอินฟลูเอนเซอร์ที่ยอดเยี่ยม
‎- เธอดูดีมาก ‎- เธอก็ด้วย
‎ดูสิ นั่นโรนัลโด้
‎ตายแล้ว
‎โรนัลโด้สองคนเหรอ
‎นี่ คุณสองคน ใช่แล้ว คุณสองคนน่ะ
‎ตายจริง
‎โอเค คนนี้แหละ
‎เธอจะจูบอีกคน เธอทำไปแล้ว
‎เดี๋ยว
‎สาวๆ คนนี้คือโรนัลโด้
‎และคนนี้คือของปลอม
‎- ไงครับ สาวๆ ‎- สวัสดีค่ะ
‎- ของปลอมเหรอ ‎- คุณน่าจะบอกฉัน
‎- ไงครับ ‎- สวัสดี
‎- ไง เป็นไงบ้าง ‎- ไงคะ ซามีร์
‎วันนี้เราจะไปดูคอนเสิร์ตส่วนตัวกัน
‎- ยอดเลย ‎- ไปด้วยสิ
‎- ไปกันเถอะ ‎- ไปดูคอนเสิร์ตนี่กัน
‎- ไงคะ ‎- ไงครับ
‎รู้อะไรไหม ฉันรักความรัก
‎โห วีวี่ คุณดู…
‎เปลี่ยนไปเยอะมาก
‎อะไร นี่คุณตัดสินคนจากภายนอกอยู่เหรอ
‎เปล่านะ ผมแค่กำลังบอกว่าคุณดูสวย
‎บอกว่าคุณสวยครับ
‎อ้อ โอเค
‎ไปกันเถอะ
‎ฉัน…
‎ฉันหลงติดอยู่กับ ‎เรื่องโซเชียลมีเดียทั้งหมดนี่ แต่ว่า…
‎นั่นแหละเหตุผลที่ผมพุ่งเข้าใส่ ‎อะไรต่ออะไรเลยเสมอ
‎ผมไม่สร้างเรื่องราวให้ใครดู ‎ผมใช้ชีวิตอยู่กับเรื่องราว
‎นีน่า ฟิลเตอร์เดียวที่ผมใช้ ‎คือฟิลเตอร์เครื่องกรองน้ำไว้ดับกระหาย
‎เพราะคนบาเอียน่ะ…
‎สวัสดีครับ ผู้ชมที่น่ารัก
‎ขอบคุณที่มานะครับ
‎ผมบอกไว้ว่านีน่าเป็นแรงบันดาลใจของผม
‎คือว่าเธอเป็นงั้นจริงๆ ‎ดูเธอกับรอยยิ้มสวยๆ นั่นสิครับ
‎เธอให้ความรู้สึกยอดมากจริงๆ
‎ขอบคุณครับ นีน่า
‎ผมโชคดีที่ได้เจอคุณ
‎เธอทำให้ผมเข้าใจว่าการจะรักใคร ‎เราต้องใช้ความกล้า
‎"แล่นเรือต่อไป" จำได้ไหมครับ
‎นั่นคือเหตุผลที่เพลงถัดไปนี้
‎ขอมอบให้นาย
‎เอาเลย
‎จอร์เจ
‎มานี่สิ เจ้าทึ่ม
‎ไปเลย จอร์เจ
‎เพลงนี้เพื่อนาย
‎ความรักที่ฉันมีให้เธอ
‎เปรียบดังฤดูร้อนและฤดูใบไม้ผลิ
‎แม้ว่าโลกทั้งใบจะต่อต้านเรา ‎ก็แล่นเรือต่อไปด้วยกันเถอะ
‎ความรักที่ฉันมีให้เธอ ‎เปรียบดังฤดูร้อนและฤดูใบไม้ผลิ
‎แม้ว่าโลกทั้งใบจะต่อต้านเรา ‎รักเราจะมีชัยเสมอ
‎ฉันเสียเวลาไปมากเหลือเกิน ‎กับการพยายามอธิบายให้โลกรู้
‎ว่าความรักของฉันคือเธอ
‎แต่โชคร้ายที่โลกไม่เข้าใจหัวใจ
‎เธอรู้ดีตอนฉันไม่เป็นไร
‎เธอเข้าใจฉันตั้งแต่แรกสบตา
‎และเมื่อฉันเจ็บปวด ฉันก็ไม่ต้องพูดอะไรเลย…
‎นีน่า ฉันรักเฟรดดี้
‎แต่งานคาร์นิวัลใกล้จะจบแล้ว ‎และเยโมจาก็เรียกหาฉัน ไปก่อนนะ
‎เธอกับฉัน
‎และไม่มีอะไรที่อธิบายเราได้
‎ความรักไม่มีคำอธิบาย
‎มันคือสายสัมพันธ์
‎สายสัมพันธ์…
‎- ฉันรักนาย ‎- และฉันก็รักนายมาตลอด
‎นายมันบ้า
‎พวกเธอสุดยอดไปเลย
‎- เธอคือทุกอย่างสำหรับฉัน ‎- ฉันรักพวกเธอ
‎เพื่อนรักตลอดกาล
‎ฉันรักพวกเธอ
‎สาวๆ นี่งานคาร์นิวัลที่ยอดที่สุดที่เคยมีมาเลย
‎ฉันรักพวกเธอ
‎เธอ ฉัน และความรักของเรา
‎มีเธอกับฉัน ก็แค่นั้นเอง
‎(จบบริบูรณ์)
‎คำบรรยายโดย พรรษพร ชโลธร